“28 may” qəsəbəsində yararsız elektrik naqilləri yenisi ilə əvəzlənir | Hafta.az\n17:47 22.01.2020 Müəllif:Hafta.az\n“Azərişıq” ASC-nin mətbuat xidmətinin rəhbəri Tanrıverdi Mustafayev hafta.az-a bildirib ki, bu işlər əhalinin fasiləsiz və dayanıqlı enerji təchizatının təmin olunması məqsədi daşıyır. Şəbəkənin yenidən qurulması üçün görülən işlər isə təhlükəsizlik normalarının tələb etdiyi kimi, bir sıra qəsəbələrdə növbə ilə elektrik təchizatının müvəqqəti dayandırılması ilə müşaiyət olunur:\n“Xırdalan şəhəri və ətraf qəsəbələr son illər xeyli böyüyüb, yeni yaşayış massivləri salınıb. Lakin 2000-ci illərin əvvəllərindən başlayaraq yeni yaşayış massivlərinin salınması zamanı tikintilərin kortəbii aparılması, infrastrukturun olmadığı ərazilərdə evlərin tikilməsi orada məskunlaşan əhalinin elektrik enerjisi ilə təchizatını çətinləşdirib. Nəticədə Masazır, “28 May”, Pirəküşkül, Qobu, Hökməli qəsəbələrində, “Atyalı”, “Quşçuluq” və digər yaşayış massivlərində sakinlərin elektrik təchizatında illərdir problemlər hökm sürürdü. Bu ərazilərdə özbaşına elektrik xətləri çəkilib, bir çox hallarda yüksək gərginlikli xətlərin altında evlər tikilib. Bundan əlavə, xətlər həyətlərdən keçir və transformatorların ifrat yüklənməsi baş verir. “Azərişıq” ASC bütün ölkə boyu elektrik şəbəkəsinin yenidən qurulması proqramına uyğun olaraq bu ərazilərdə də ötən ildən başlayaraq genişmiqyaslı işlərə başlayıb”.\n“Azərişıq” rəsmisinin sözlərinə görə, əməkdaşlar həmin ərazilərdə mürəkkəb şəraitdə işləyirlər. Çünki evlər bir-birinə çox yaxın tikilib, yollar darısqaldır və yüksək gərginlikli xətlərin, dayaqların yenilənməsi üçün texnikanın işləməsi çətinləşir. Buna baxmayaraq işlər yekunlaşmaq üzrədir:\n“Aparılan yenidən qurma işlərinə görə bu qəsəbələrdə növbə ilə elektrik təchizatı dayandırılır. Biz vaxtaşırı olaraq bu barədə elanlar veririk. O cümlədən “28 may” qəsəbəsinin sakinlərini elektrik təchizatında yaranan məcburi fasilələrə görə xəbərdar edirik. Sakinlər nəzərə almalıdır ki, bu fasilələr onların elektrik enerjisi ilə normal təchizatı, yaşadıqları ərazilərdə şəbəkənin yenidən qurulması üçündür”.


Zakharova: Ermənistanla Azərbaycanı tezliklə danışıqlara başlamağa çağırırıq |\nAna Səhifə/Xəbərlər/Cəmiyyət/Zakharova: Ermənistanla Azərbaycanı tezliklə danışıqlara başlamağa çağırırıq\nZakharova: Ermənistanla Azərbaycanı tezliklə danışıqlara başlamağa çağırırıq\n“Moskva Ermənistanla Azərbaycanı sərhədlərin delimitasiyası və demarkasiyası ilə bağlı tezliklə danışıqlara balamağa çağırır və bu məsələdə lazımi köməklik göstərməyə hazırdır”.\nBunu Rusiya xarici işlər Nazirliyinin sözçüsü Mariya Zaxarova avqustun 19-da Moskvada keçirdiyi brifinqdə deyib.\nZaxarova deyib ki, Moskva tərəfləri humanitar sahədə mövcud olan qıcıqlandırıcı amilləri tezliklə aradan qaldırmağa çağırır.\nO, həmçinin qeyd edib ki, Rusiya Bakı ilə Yerevanı əsirləri, hamının-hamıya prinsipi ilə dəyişməyə və minalanmış sahələrin xəritələrinin mübadiləsinə çağırır.\nMariya Zaxarova regionda iqtisadi və nəqliyyat əlaqələrinin açılması ilə bağlı bu yaxınlarda Moskvada, 3 tərəfli işçi qrupun görüşünə də toxunub və bunun müsbət nəticələr verdiyini vurğulayıb.\nRusiyanın Ermənistana silah satmasına Azərbaycanın münasibətilə bağlı jurnalistin sualına gəldikdə isə o , bunları deyib:\n“Rusiyanın xaricə silah göndərməsi onun süveren hüququdur. Biz bu barədə çox çox eşidir, çox oxuyuruq. Amma diqqətinizə çatdırmaq istərdim ki, bizim həm Ermənistan, həm də Azərbaycanla müvafiq qarşılıqlı əlaqələrimiz var və biz bu məsələdə regionda qüvvələr balansının saxlanmasının vacibliyini nəzərə alırıq”, deyə o vurğulayıb.\nMariya Zaxarova bildirib ki, Rusiya dəfələrlə Bakıyla Yerevanı güc tətbiq etməkdən çəkinməyə və tərəflər arasındakı gərginliyi azaltmaq üçün yalnız siyasi diplomatik vasitələrdən istifadə etməyə çağırıb.\nAzərbaycan prezidenti İlham Əliyev və Rusiya prezidenti Vladimir Putin Qarabağla bağlı üştərəfli atəşkəs bəyannaməsinə imza atırlar, 2020, 10 noyabr\nO, həmçinin deyib ki, 2020-ci il noyabrın 10-da Qarabağda atəşkəslə bağlı Azərbaycan, Ermənistan və Rusiya arasında imzalanmış 3 tərəfli bəyannamənin şərtlərinin yerinə yetirilməsi qarşıda duran prioritet məsələdir.\nQeyd edək ki, Azərbaycan 2020-ci ilin sentyabrında başlayan 44 günlük son Qarabağ müharibəsi və həmin atəşkəs bəyannaməsi ilə, Şuşa şəhəri və Hadrud qəsəbəsi də daxil olmaqla, 30 ilə yaxın Ermənistan ordusunun işğalında olan ərazilərini geri qaytarıb.\nQarabağdakı erməni icmasının yaşadığı Azərbaycan əraziləri ilə Azərbaycan ordusu arasındakı təmas xəttində isə, Rusiyanın sülhməramlı qüvvələri yerləşdirilib.


Azərbaycan Xalq Cümhuriyyəti və dil məsələləri | SENET.AZ\nBuradasınız: Ana səhifə / Araşdırma / OxucuKlubu / Redaktorun seçimi / Tarix / Azərbaycan Xalq Cümhuriyyəti və dil məsələləri\n05 Fevral 2018 190 Baxış\nAzərbaycan Xalq Cümhuriyyəti Azərbaycan xalqının tarixi, siyasi və mənəvi-psixoloji həyatında, o cümlədən, o dövrün ədəbi-bədii fikir nümunələrində silinməz izlər buraxmışdır. Cümhuriyyət dövrünün öz böyük poeziyası, nəsri, dramaturgiyası və publisistikası olmuşdur.Cümhuriyyət dövrünün ədəbiyyatını ilk dəfə araşdıran və dəyərləndirənlər də elə Cümhuriyyəti və onun mədəniyyətini yaradanların özləri olmuşlar. Ədəbi prosesi tənzim edənlər və yaradanlar – Məhəmməd Əmin Rəsulzadə, Mirzəbala Məmmədzadə, Parlamentin sədri Əlimərdan bəy Topçubaşov, sədr müavini Həsən bəy Ağayev, Cümhuriyyət hökumətinin sədri Fətəli xan Xoyski, həmçinin Əli bəy Hüseynzadə, Əhməd bəy Ağaoğlu, Salman Mümtaz, Üzeyir və Ceyhun Hacıbəyov qardaşları, Hüseyn Cavid, Cəlil Məmmədquluzadə, Məhəmməd Hadi, Əhməd Cavad, Abdulla Şaiq və başqaları idilər.\nƏsası və təməli əsrin əvvəllində – 1918-20-ci illərdə Azərbaycan Xalq Cümhuriyyətinin nümunəsində qoyulan böyük “azərbaycançılıq” ideyası öz tarixi, qanunauyğun varisini çağdaş, suveren, demokratik Azərbaycan Respublikasının timsalında tapmışdır. 1991-ci ildə dövlət müstəqilliyini bərpa edən xalqımız Azərbaycan Xalq Cümhuriyyətinin qısamüddətli fəaliyyətinin zəngin ənənələrindən istifadə etmiş və bu tarixi varislik üzərində müstəqil Azərbaycan dövlətini yaratmışdır.\nƏvvəlki yazı Şekspirin hesab olunan pyesin əsl müəllifini tapılıb\nNövbəti yazı Müsahibə – Səməd Mənsur


Qanlı yanvar hadisələrini əks etdirən ilk bədii filmin təqdimatı olub (FOTO)\n00:53 20 Yanvar 2015\nTəqdimat mərasimində dövlət və hökumət nümayəndələri, Milli Məclisin deputatları, tanınmış elm və mədəniyyət xadimləri, kütləvi informasiya vasitələrinin nümayəndələri, filmin yaradıcı heyəti iştirak edib.\nMüəllif toxunduğu mövzunun bəşəri mahiyyətini realistcəsinə vermək məqsədilə çəkilişlərə, xüsusi olaraq, beynəlmiləl heyəti cəlb edib. Onların sırasında dünya şöhrətli amerikalı aktyor Lane Devies, türk kinosunun canlı əfsanəsi Nəbahət Çehrə, habelə İrandan dəvət olunmuş tanınmış kinooperator Afşin Əlizadənin başçılığı ilə çəkiliş qrupu yer alıb. Həmin əcnəbi sənətkarlar yerli komanda ilə mükəmməl bir iş ortaya qoya bilib.\nFilmdə belə bir beynəlmiləl kollektivin iştirakı sözsüz ki, ekran əsərini Azərbaycan çərçivəsindən çıxarıb, beynəlxalq səviyyəyə qaldırır.\nTürkiyəli aktrisa Nəbahət Çehrə bildirib ki, Türkiyə və Azərbaycan qardaş ölkələrdir. Sevincimiz də, kədərimiz də birdir. Bu səbəbdən filmdə təsvir olunan hadisələri qəlbən yaşadım. Ekran əsərində iki övladını itirən ana rolunu canlandırmışam. Azərbaycanın müstəqilik tarixində mühüm hadisələrdən birini əks etdirən filmdə rol aldığıma görə rejissora təşəkkür edirəm.\nFilmdə xarici jurnalist obrazını canlandıran Lane Devies, söyləyib ki, 20 Yanvar hadisəsi barədə ətraflı məlumat aldıqdan sonra çox təsirlənib. “Azadlıq və müstəqillik həmişə böyük mücadilə bahasına əldə olunur. İnanıram ki, bu film ən yaxşı tarixi ekran əsərlərindən biri olacaq”- deyə amerikalı aktyor vurğulayıb.


Başqasının uğuruna sevinən xeyirxahlıqla zəngindir (3) - İnşa » Qadınla.Com - Qadınlar Birİncidir!\nTarix: 6-09-2018, 01:15\nİ.Qolbax yazırdı: «insanlara xoşbəxtlik bəxş etmək, dünyada xoşbəxt olmaq üçün ən doğru yoldur». Yaxşılıq və xoşbəxtlik müxtəlif anlamlardır. İnsan ağıllı nəsihət verərkən, kiməsə yardım əli uzadarkən xoşbəxt olur. Biz xoşbəxt yaşamaq üçün yaradılmışıq, salamat mənzildə yaşamaq üçün, səyahətlər etmək üçün, gündə işə gedib gəlmək üçün, xeyirxah işlər görmək üçün və s. Lakin, bir çox hallarda biz bunun əksinin şahidi oluruq: insanlar bir-birilə müharibə edir, bir-birinin qanını içir və s. Əgər dünya xoşbəxt və sakit olarsa, onda insan da xeyirxah olacaqdır. Bizim başımız üzərində açıq və aydın mavi səma, yaz və payızda çiçəklənir və gözəlləşir, dərsə gedirik və bilik əldə edirik. Bu artıq bizim üçün xoşbəxtlik deməkdir. Amma kobudluq və mənəviyyatsızlıq bizi məyuslaşdırır. Hər addımbaşı ixtilaflar. Belə şəraitdə insanlar xoşbəxt ola bilərmi? Yox. Qarabağ müharibəsi bizim həyatımızı dəyişdirmişdir. 800 minə yaxın qaçqın evsiz qalaraq, çadırlarda məskunlaşmalı oldu. Qaçqınlara humanitar yardım göstərilmişdir. Bizlərdən hər biri bu insanlara yaxşılıq etməlidir. Bir çox hallarda insanlar biri-birinin kədərinə şərik olmurlar. Mən istəməzdim ki, təbii fəlakətlər, daşqınlar, müharibələr olsun. Gözəllik və yaxşılıq dünyanı xilas edəcək. Bunu dahi insanlar belə söyləmişlər. Yanğınsöndürən işləyən, olduqca xeyirxah bir insan haqqında söhbət açmaq istəyirəm. Bir dəfə onu çoxmərtəbəli evin damından özünü atmaq istəyən bir adamı oradan xilas etmək üçün çağırırlar. Suiqəsdçi düz divarın kənarında dayanırmış. Xilaskar, artıq köhnəlmiş və çürük bir nərdivanla onun yanına qalxır. Bir saatdan çox danışdıqdan sonra hər şey öz qaydasına düşür.\nYanğınsöndürən öz ürəyinin xeyirxahlığı gücünə həmin insanı inandıra bilmişdir ki, özünü öldürmək böyük günah sayılır və bunu yalnız zəif insanlar edir.\nGörün Azərbaycanda nə qədər uşaq və qocalar evi, əlillər üçün xüsusi mərkəzlər vardır. Onlann hamısına mənəvi kömək lazımdır. Uşaqları tərəfindən atılmış valideynlər. Onlar öz övladlarına bu rəftara görə, heç də acıqlı deyillər, əksinə xoşbəxt ki, «övladlarının vəziyyətləri yaxşıdır». Məgər bu ədalətlidir? ö z valideynini kimsəsiz kimi qocalar evinə atan insanda heç vicdanmı olar? Belə övlad necə xöşbəxt ola bilər? İnsan qəlbinin rəhmli olması, bir cazibə kimi insanları özünə cəlb edir, kömək uman qəlblərə aramçılıq bəxş edir. Abbasqulu ağa Bakıxanov belə söyləmişdir: «Bir yaxşı iş gördükdə, bu əməldən iki dəfə sevinirsən: biri onu yerinə yetirəndə, digəri isə etdiyin əməlin bəhrəsini görəndə».\nMən öz imkanım daxilində insanlara kömək edirəm. Bir kəs isə sevinc içində, uğur qazanan və problemləri həll olunmuş gördükdə, mən ürəkdən sevinirəm. Həqiqətən də başqasının sevincinə sevinmək, böyük xoşbəxtçilikdir.\nArzularım və reallıqlar - İnşa


Putin Sərkisyanı məzuniyyətə göndərdi | Dövrün Nəbzi\n11 Avqust, 2014 22:21:01, Oxunub: 952\nErmənistan prezidenti Serj Sərkisyan bu gün qısamüddətli məzuniyyətə gedib.\nDevrinnebzi.com tert.az-a istinadla xəbər verir ki, bu barədə Ermənistan prezidentinin mətbuat katibinin yaydığı məlumatda məzuniyyətin ölkə xaricində keçiriləcəyi qeyd olunur.\nXatırladaq ki, Ermənistan prezidenti Soçi görüşünə qədər Azərbaycanın təmas xəttində aktivləşdiyini bəyan edərək, birmənalı şəkildə Qarabağ problemnin sülhlə həll edilə biləcəyini dilə gətirirdi. Prezidentlərin atəşkəsə əməl edəcəkləri ilə bağlı Soçi razılaşmasından sonra İrəvana qayıdan Sərkisyan 300 km-lik hədəfi vurmaq imkanına malik raketlərə sahib olduqlarını və bu silah vasitəsilə Azərbaycanın istənilən şəhərini Ağdam kimi xarabazara çevirə biləcəklərini açıqladı.\nGörünür, Putin atəşkəsə riayət ediləcəyi ilə bağlı Sərkisyanı o qədər əmin edib ki, Ermənistan prezidenti qəflətən danışıq ritorikasını dəyişdi, hətta təmas xəttindəki gərginliyin hələ aradan qalxmadığı bir məqamda ölkə xaricinə istirahətə yollandı.\nQeyd edək ki, iyulun 31-dən avqustun 1-nə keçən gecə Ermənistan silahlı qüvvələrinin həyata keçirdiyi və 9 Azərbaycan əsgərinin şəhid olduğu diversiya əməliyyatı zamanı Müdafiə naziri Zakir Həsənov ölkə xaricində qısamüddətli məzuniyyətdə idi.


Az.R-ədə sosial şəbəkə fəalon təzyiği jitonon - Parstoday\nAz.R-ədə sosial şəbəkə fəalon təzyiği jitonon\n12 İyul 2018, 12:48\nMinqəçevir və Qəncədə vağeə bıə ğəzoon Az.R cəmiyyətədə yolə əks-sədo doşe. Im sədo ısətən sosial şəbəkonədə məsə bedə. Çe azərbaycanıjə yuzeron vey yolə əksəriyyət bə ım hadison bənə hokuməti bı soron dırozi bardə rışvəxorə, korrupsiya siyasəti nəticə ğıymət dodən, ey sərt tənğid kardedən.\nHokumət isə çe ım tənğid, və həmonə hadisonku salemə nəticə bekarde əvəzi, bə dini və sosial şəbəkə fəalon əleyh repressiv tədbiron vindedə.\nMeydan TV bə Daxili Koon Vəzarəti rəsmi məlumati istinadən xəbə dodə ki, sosial şəbəkonədə ğeyri-ğanuniə dəvəton nıvışte səbəbiku 10 nəfər bə 30 sutkəninə, 1 nəfər bə 25 , 1 nəfər 20, 2 nəfər bə 10 sutkəninə zindonə cəzo məhkum kardəşone. Bə 2 nəfəri əleyh cinayətə ko bino bıə , niyo bıe səbəbiku, əvonşon bə axtarış doə. 2 nəfərşonən cərimə kardə.\nBə "Criminalaz.com" və "Bastaninfo.com" sayton əleyh de Cinayətə Məcəllə 313-minə maddə, yəni zıne-zıne dıvuə məlumaton pevolo karde ittihami cinayətə ko bino bıə. Bə "Topxeber.az" və "Fia.az" sayti rəhbəriyyəti orəxnə səfə çəşnavi doəşone ki, i kərən təxribati xəbon dərc karde muğabilədə əvoni bə cinayətə məsuliyyət cəlb bəkarden.\nƏlavən ğeyd karde vacibe ki, polisi de Yunis Səfərovi Qəncə İcra Hakimiyyəti sərdar və çey muhafizəçi de qolulə je əməli əlağədar ğeyr-əz Yunisi 11 nəfərşən bə zindon dənoə, bə çəvon əleyh de terrorçiəti və devləti peqordınie cəhd ittihami cinayətə ko bino kardəşone.\nAŞPA ıştə ğətnamədə çe Boku hokuməti korrupsiya əməlon ğeyd kardışe.


"Neftçi"nin yeni transferi: "İlkin hədəfim çempionluqdur" - Open.az\nFutbol 20 Sentyabr, 2020 18:57\nOpen.az-ın məlumatına görə, bunu "Neftçi"nin yeni transferi Mert Çelik klub televiziyasına müsahibəsində deyib. 20 yaşlı mərkəz müdafiəçisi yeni komandasında gənclərə üstünlük verildiyini vurğulayıb: "Neftçi" ölkənin ən qədim və köklü klubudur. Burada gənclərə çox böyük önəm verilir. Mənim bu klubu seçməkdə ən böyük səbəbim gənclərə böyük diqqət və qayğının göstərilməsidir. Ona görə də burada olduğum üçün çox xoşbəxtəm".\nÇelik "Neftçi"də çempionluq sevinci yaşamaq istədiyini də diqqətə çatdırıb: "İlkin hədəfim budur: Azarkeşlərimizlə və oyunçularımızla birgə bu mövsüm qızıl medal qazanaraq, Çempionlar Liqasında mübarizə aparmaq istəyirik. Burada hamı - istər klub prezidenti, istər idman direktoru, istərsə də baş məşqçimiz məni çox yaxşı qarşıladı. Mən də onları xoşbəxt etmək üçün nəyə qadir olduğumu meydanda göstərəcəyəm. Bundan heç bir şübhə duymasınlar".


İranın nüvə proqramına dair Vyana danışıqları aprelin 20-də davam etdiriləcək - AZƏRTAC – Azərbaycan Dövlət İnformasiya Agentliyi\nİranın nüvə proqramına dair Vyana danışıqları aprelin 20-də davam etdiriləcək\nVyana, 19 aprel, AZƏRTAC\nİranla bağlanmış nüvə sazişini xilas etmək üçün Vyana danışıqları aprelin 20-də davam etdiriləcək.\nAZƏRTAC xəbər verir ki, Birgə Hərtərəfli Fəaliyyət Planı (JCPOA) üzrə birgə komissiya öz işini Avropa İttifaqının Xarici Fəaliyyət Xidmətinin Baş katibinin müavini Enrike Moranın sədrliyi ilə keçirəcəkdir. İranla danışıqlarda sazişi imzalayan dövlətlərin ABŞ istisna olmaqla hamısı (Almaniya, Böyük Britaniya, Çin, Fransa və Rusiya) iştirak edirlər.\nAİ-nin Xarici siyasət və təhlükəsizlik məsələləri üzrə Ali komissarı Cozep Borrell danışıqların növbəti raundundan öncə sazişin xilası istiqamətində göstərilən səylərin gedişatından nikbinlik ifadə edib. Ali Komissar qeyd edib ki, onda yeni razılaşma əldə edə bilmək üçün həm ABŞ, həm də İran tərəfinin “xoş niyyət” göstərdiyi barədə təəssüratlar yaranıb.\nQeyd edilməlidir ki, İran rəsmiləri də ötən həftənin sonunda danışıqlarda irəliləyiş müşahidə olunduğunu və danışıqların düzgün yolda davam etdiyini bildiriblər. Eyni zamanda vurğulanıb ki, bu, Vyana danışıqlarında hələ yekun mərhələyə çatmaq anlamına gəlmir.\nAZERTAG.AZ :İranın nüvə proqramına dair Vyana danışıqları aprelin 20-də davam etdiriləcək\n[19:26] RƏSMİ SƏNƏDLƏR\nAzərbaycan Respublikasının xarici ölkələrdə və beynəlxalq təşkilatlarda fəaliyyət göstərən diplomatik nümayəndəliklərinin və konsulluqlarının mühafizəsinin həyata keçirilməsi ilə bağlı bəzi məsələlərin tənzimlənməsi və “Azərbaycan Respublikası Xüsusi Dövlət Mühafizə Xidmətinin tərkibində Diplomatik Nümayəndəliklərin Mühafizə İdarəsinin yaradılması, onun Əsasnaməsinin və strukturunun təsdiq edilməsi haqqında” Azərbaycan Respublikası Prezidentinin 2013-cü il 10 aprel tarixli 854 nömrəli Fərmanının ləğv edilməsi barədə


Hərbi təyyarə qəzasında azı 17 nəfər həlak olub\n2021, 25 İyul, bazar, Bakı vaxtı 04:22\nİyulun 30-da səhər Pakistanın Ravalpindi şəhəri yaxınlığında kiçik hərbi təyyarə qəzaya düşüb, 17 nəfər həlak olub, onlardan beşi əsgərdir.\nPakistan ordusu qəzada 12 dinc sakinin həlak olduğunu, bir o qədər adamın xəsarət aldığını bildirir.\nXəstəxanalarda fövqəladə vəziyyət elan olunub, xilasetmə işi aparılır.\nYaralılardan bəziləri ağır durumda olduğundan ölü sayı arta bilər.\nQəza edərkən təyyarənin Mora Kalu kəndi ərazisində rutin təlim uçuşu gerçəkləşdirdiyi bildirilir.


Nəsiminin 650 illik yubileyinin keçirilməsi ilə əlaqədar AMEA Tədbirlər Planını təsdiq edib\n06 Fevral 2019, 16:46 (GMT +4)\nBakı, 6 fevral, SalamNews. Fevralın 6-da AMEA Rəyasət Heyətinin növbəti iclası keçirilib.\nAMEA-dan SalamNews-a verilən məlumata görə, tədbiri giriş sözü ilə açan AMEA-nın prezidenti, akademik Akif Əlizadə iştirakçıları gündəlikdəki məsələlərlə tanış edib.\nİlk olaraq Humanitar Elmləri Bölməsinin (HEB) 2018-ci il üzrə elmi və elmi-təşkilati fəaliyyəti məsələsinə baxılıb. HEB-ə daxil olan institut və təşkilatlardan, eləcə də kənar elmi müəssisələrdən mühüm elmi nəticələrin müəllifi olan alimlər elmi nailiyyətlərinə dair məlumatları iştirakçıların diqqətinə çatdırıblar.\nİclasda çıxış edən bölmənin akademik-katibi, akademik Teymur Kərimli bildirib ki, hesabat ilində bölməyə daxil olan elmi müəssisələrin fəaliyyətində dövlət proqramları, AMEA rəhbərinin sərəncamları, Rəyasət Heyətinin qərarları əsas götürülüb. Alim Azərbaycan Respublikasının Prezidenti İlham Əliyevin "Azərbaycan Xalq Cümhuriyyətinin 100 illik yubileyi haqqında", 2018-ci ilin ölkəmizdə "Azərbaycan Xalq Cümhuriyyəti İli" elan edilməsi ilə bağlı, "1918-ci il azərbaycanlıların soyqırımının 100 illiyi haqqında", "Azərbaycan dilinin elektron məkanda daha geniş istifadəsinin təmin edilməsi ilə bağlı bir sıra tədbirlər haqqında" sərəncamları, "Azərbaycan dilinin saflığının qorunması və dövlət dilindən istifadənin daha da təkmilləşdirilməsi ilə bağlı tədbirlər haqqında" Fərmanı, həmçinin "Azərbaycan dilinin qloballaşma şəraitində zamanın tələblərinə uyğun istifadəsi və dilçiliyin inkişafına dair Dövlət Proqramı", "Daşınmaz tarix və mədəniyyət abidələrinin bərpası, qorunması, tarix və mədəniyyət qoruqlarının fəaliyyətinin təkmilləşdirilməsi və inkişafına dair 2014-2020-ci illər üzrə Dövlət Proqramı" üzrə həyata keçirilən işlər haqqında geniş məlumat verib.\nDövlət başçısının görkəmli şəxsiyyətlərin yubileyləri ilə bağlı bir sıra sərəncamlar imzaladığını deyən akademik qeyd edib ki, "Mikayıl Müşfiqin 110 illiyinin keçirilməsi haqqında", "Qara Qarayevin 100 illik yubileyinin keçirilməsi haqqında" sərəncamları bölmənin elmi tədqiqat müəssisələri tərəfindən yüksək səviyyədə icra olunub. Əlavə edib ki, "Böyük Azərbaycan şairi İmadəddin Nəsiminin 650 illik yubileyinin qeyd edilməsi haqqında" Sərəncamının icrası ilə bağlı Tədbirlər Planı hazırlanıb.\nStatistik məlumatları nəzərə çatdıran akademik vurğulayıb ki, ötən il bölmə üzrə 33 problemin 82 mövzusu, 373 işin 189 mərhələsi üzrə tədqiqat işləri aparılıb. Akademik 22 mövzuda 213 işin 188 mərhələsinin başa çatdığını söyləyib.\nBölmə üzrə nəşrlər haqqında məlumat verən T.Kərimli bildirib ki, 5-i xaricdə olmaqla 175 kitab, 13-ü xaricdə olmaqla 69 monoqrafiya, 300-ü xaricdə olmaqla 1904 məqalə, 57-si xaricdə olmaqla 225 tezis və 37 dərslik çap edilib. 2018-ci ildə bölmə əməkdaşlarının impakt faktorlu jurnallarda 24 məqaləsinin dərc edildiyini, elmi əsərlərə 655 dəfə istinad olunduğunu söyləyib.\nBölmənin kadr hazırlığı məsələsinə toxunan natiq vurğulayıb ki, hesabat ilində doktoranturaya 30 nəfər qəbul olunub, 19 nəfər isə bitirib. Fəlsəfə və elmlər doktoru hazırlığı üzrə 43 nəfərin dissertasiya işini müdafiə etdiyini deyən T.Kərimli daha 60 işin müdafiəyə hazırlandığını diqqətə çatdırıb.\nNatiq bölmənin institutlarında beynəlxalq elmi əlaqələrin hesabat ilində daha da genişləndiyini, bu istiqamətdə mütəmadi tədbirlər həyata keçirildiyini söyləyib. Alim hesabatda dövlət başçısının fərman və sərəncamlarının, AMEA-nın Rəyasət Heyətinin qərarlarının və AMEA prezidentinin sərəncamlarının icrası, struktur dəyişiklikləri, keçirilən konfrans və yubileylər, təltiflər, xarici ezamiyyətlər, elm və təhsilin inteqrasiyası sahəsində görülən işlər, gənc alim və mütəxəssislərin fəaliyyətləri və digər məsələlərə də toxunub.\nMəruzə dinlənildikdən sonra müzakirə aparılıb, suallar cavablandırılıb. Müzakirələrdə akademiklər İsa Həbibbəyli, Rasim Əliquliyev, Kamal Abdullayev, Vaqif Abbasov, Möhsün Nağısoylu, tarix üzrə elmlər doktoru Zemfira Hacıyeva çıxış edərək fikir və təkliflərini səsləndiriblər.\nRəyasət Heyətinin qərarı ilə Humanitar Elmlər Bölməsi üzrə mühüm nəticələr bəyənilib, statistik məlumatlar Akademiyanın illik hesabatına daxil edilib. Ümummilli lider Heydər Əliyevin siyasi hakimiyyətə gəlməsinin 50 illik yubileyi ilə bağlı olaraq "Heydər Əliyev və Azərbaycan humanitar elmi" monoqrafiyasının hazırlanması, eləcə də Azərbaycan Respublikası Prezidentinin "Böyük Azərbaycan şairi İmadəddin Nəsiminin 650 illik yubileyinin qeyd edilməsi haqqında" və 2019-cu ilin "Nəsimi ili" elan edilməsi, "Cəlil Məmmədquluzadənin 150 illik yubileyinin qeyd edilməsi haqqında" sərəncamlarının, Azərbaycan Respublikası Nazirlər Kabinetinin Sərəncamı ilə təsdiq edilmiş "Azərbaycan dilinin saflığının qorunması və dövlət dilindən istifadənin daha da yaxşılaşdırılması ilə bağlı Tədbirlər Planı"nın icrası, multidissiplinar tədqiqatların aparılması, təhsil, kadr hazırlığı və digər istiqamətlərdə müvafiq tapşırıqlar verilib.\nİclasda İmadəddin Nəsiminin 650 illik yubileyi ilə bağlı AMEA-nın Tədbirlər planı da müzakirə olunub. Rəyasət Heyəti böyük Azərbaycan şairivə müvafiq tapşırıqlar verib.\nAMEA-nın Geologiya və Geofizika İnstitutu və “AzerGold" QSC arasında işgüzar görüş olub\nAMEA-nın prezidenti Fransanın ölkəmizdəki səfiri ilə görüşüb\nAMEA-da iş saatı dəyişdirilib\nAMEA-da iki yeni mərkəz yaradılır\nAMEA-nın ümumi yığıncağı keçiriləcək\nAMEA koronavirus vaksininin hazırlanması qaydasını açıqlayıb\nAMEA-nın Mərkəzi Elmi Kitabxanası bağlanır\nAMEA Rəyasət Heyəti aparatının yeni strukturu təsdiqlənib\nAMEA Rəyasət Heyətinin yeni tərkibi müəyyənləşib (SİYAHI)\nAMEA Milli Azərbaycan Tarixi Muzeyinin 100 illik yubileyi qeyd ediləcək\nAMEA-nın yeni prezidenti Ramiz Mehdiyev ilk görüşünü keçirib\n25 Sentyabr 2020, 12:45 (GMT +4)\n"Ən yaxşı ştatdankənar kimya manqası” adı uğrunda yarış keçirilib\n25 Sentyabr 2020, 12:40 (GMT +4)\nRusiyada koronavirusdan ölənlərin sayı 20 mini keçib\n25 Sentyabr 2020, 12:35 (GMT +4)\nGəncə şəhər Auditor təşkilatının sabiq direktoru həbs edilib\n25 Sentyabr 2020, 12:33 (GMT +4)\nƏrəb Dövlətləri Liqasında ixtilaflar artıb, Qətər də sədrliyi öhdəsinə götürməyib\n25 Sentyabr 2020, 12:31 (GMT +4)\nBŞTİ: Məktəbəhazırlıq qruplarına 27 136 uşaq cəlb olunacaq\n25 Sentyabr 2020, 12:27 (GMT +4)\n25 Sentyabr 2020, 12:15 (GMT +4)\n"Brent" markalı xam neftin qiyməti 42,17 dollara yüksəlib\n25 Sentyabr 2020, 12:13 (GMT +4)\nNeftçalada qanvermə aksiyası keçirilib\n25 Sentyabr 2020, 12:03 (GMT +4)\nKim Çen In ilk dəfə olaraq Cənubi Koreya xalqından üzr istəyib\n25 Sentyabr 2020, 12:00 (GMT +4)\n25 Sentyabr 2020, 11:52 (GMT +4)\nATU ilə Qazi Universiteti arasında əməkdaşlıq yeni formata keçir\n25 Sentyabr 2020, 11:46 (GMT +4)\n25 Sentyabr 2020, 11:44 (GMT +4)\n25 Sentyabr 2020, 11:30 (GMT +4)\n“Azexport” portalında sığorta xidmətləri yerləşdiriləcək\n25 Sentyabr 2020, 11:29 (GMT +4)\nİranda bir təlim təyyarəsi qəzaya uğrayıb\n25 Sentyabr 2020, 11:20 (GMT +4)\n25 Sentyabr 2020, 11:16 (GMT +4)\n25 Sentyabr 2020, 11:02 (GMT +4)\n25 Sentyabr 2020, 10:59 (GMT +4)\n25 Sentyabr 2020, 10:47 (GMT +4)\nFransa bir gündə 16 min COVID-19-a yoluxma qeydə alınıb\n25 Sentyabr 2020, 10:45 (GMT +4)\n25 Sentyabr 2020, 10:30 (GMT +4)\nErmənistan silahlı qüvvələri atəşkəs rejimini 61 dəfə pozub\n25 Sentyabr 2020, 10:27 (GMT +4)\n25 Sentyabr 2020, 10:13 (GMT +4)\n25 Sentyabr 2020, 10:06 (GMT +4)\n25 Sentyabr 2020, 09:53 (GMT +4)\n“Prezident Heydər Əliyev” tankeri istismara buraxılıb\n25 Sentyabr 2020, 09:45 (GMT +4)\nSobyanin Moskvada koronavirusla bağlı vəziyyətin qəlizləşdiyini deyib\nFələstinli hərəkatların növbəti taleyüklü görüşü Qətərdə keçiriləcək\nVətəndaşlardan alınan pikaplarla bağlı növbəti açıqlama verilib\n25 Sentyabr 2020, 09:30 (GMT +4)\nAzərbaycan Prezidenti: Ermənistanda faktiki olaraq diktatura qurulub


Səlim Müslümov islahatlarının pərdəarxası: kasıbları hökumətdən narazı salmaq » www.DOGRU.tv - Onlayn Televiziya\nwww.DOGRU.tv - Onlayn Televiziya » Aktual » Səlim Müslümov islahatlarının pərdəarxası: kasıbları hökumətdən narazı salmaq\nSəlim Müslümov islahatlarının pərdəarxası: kasıbları hökumətdən narazı salmaq\n01 mart 2016 23:49 Baxış Sayı: 254 Şərhlər: 0 Çap Et\nİlk əvvəl onu bildirək ki, Səlim Müslümovun 3 ildir pafoslu danışmağına baxmayaraq onun rəhbərlik etdiyi Nazirlik ortaya sanballı nəsə çıxara bilmədi. Köhnə qaydaları kopiya edərək, onlara bir-iki əlavə etməklə işlərini bitmiş saydılar. Görünür bundan yaxşı nəsə etməyə qabiliyyətləri də çatmadı. Çünki başları ünvanlı sosial yardım sistemindən kasıbların, əlillərin, kimsəsizlərin yardım pullarını mənimsəməyə möhkəm qarışıb. Əmək və Əhalinin Sosial Müdafiəsi Nazirliyinin son islahatları ilə bağlı cumhuriyyet.az olaraq aparılan təhlili diqqətinizə çatdırırıq:\nSəlim Müslümov ünvanlı sosial yardımla bağlı elektronlaşmanı böyük pafosla cəmiyyətə sırıdığına görə hamı oturub elə səbirsizliklə gözləyir ki, yardım üçün müraciət elektronlaşdıqdan sonra onlar evdə komputerin qarşısında oturub müraciət etməklə asanlıqla yardım ala biləcəklər. Belə fikirləşənlər bilməlidirlər ki, əsla belə olmayacaq. Yeni qaydalarda olan şətlər bunu deməyə əsas verir. Səlim Müslümovun pafoslu çıxışlarına da aldanmasınlar. Bu adam pis gördüyü işi pafos hesabına yaxşı təqdim etmək sahəsində peşəkardır, görüyü iş də ancaq budur: nazirliyin aparat rəhbəri Əjdər Cəbiyevi qabağa verib bütün çirkin işləri onun əli ilə gördürsün özü də çıxıb pafoslu danışmaqları ilə onları pərdələsin. Bu sadə həqiqəti bilməyənlər az qala fikirləşirlər ki, Səlim Müslümov doğurdan müsbət işlər görür. Çox keçməz belə düşündüklərinə görə yanıldıqlarını görəcəklər. Çoxları xəyal qırıqlığına uğrayacaq. Həqiqətən Səlim Müslümovla Əjdər Cəbiyev istənilən sistemdə özlərinin korrupsiya maraqlarını təmin etmələrinin peşəkarlarıdır. Onlar heç bir halda imkan verməzlər ki, əsas gəlir mənbələri əllərindən çıxsın. Buna heç kimin şübhəsi olmasın. Az müddət sonra hamı bunun şahidi olacaq.\n1. Ünvanlı sosial yardım almaq üçün edilən müraciətin və onun təyin olunmasının tam elektronlaşdırılması ilə bağlı deyilənlər doğru deyil. Qaydaların 2.2 bəndində yazılır: ailəni təmsil edən şəxs (bundan sonra – təmsilçi) müraciəti elektron formada və ya kağız üzərində edə bilər. “Və ya kağız üzərində” o deməkdir ki, özlərinə sərf edən adamların sənədlərini əvvəlki qaydada qəbul edə biləcəklər. Elektronlaşma güya məmur vətəndaş əlaqəsini kəsəcək. Digər tərəfdən də qaydalarda qeyd olunur ki, yardım almaq üçün müraciət edən vətəndaşların ev ünvanlarında işçilər tərəfindən yoxlamalar aparılacaq, onların maddi-məişət şəraiti qiymətləndiriləcək. Onda, bu necə məmur vətəndaş əlaqəsini kəsmək olacaq, başa düşülən deyil.\n3. Ünvanlı sosial yardımın verilməsindən imtina edilməsi hallarından biri kimi qaydalarda “Ərizə-bəyənnamə”də qeyd edilmiş məlumatlarda uyğunsuzluq aşkar olduqda qeyd olunub. Konkret hansı məlumatlarla bağlı uyğunsuzluq qeyd edilmədiyindən, bu onlara imkan verəcək ki, yardım təyinatı aparmaq istəmədikləri ailələrə filan məlumatınız uyğun olmadı deyərək, insanların başlarını uzun müddət yazışma ilə qatsınlar.\nİkinci bir imtina halı kimi “ailənin adambaşına düşən kommunal və rabitə xərclərinin cəminin orta aylıq məbləği ölkə üzrə təsdiq olunmuş yaşayış minimumunun 10 faizindən çox olduqda” göstərilib. Bu isə o deməkdir ki, məsələn, 3 nəfərdən ibarət ailənin bu xərcləri təxminən 40 manatdan çox olarsa həmin ailə yardım ala bilməyəcək.\n4. Qaydaların 5.22 bəndində yazılır: ailənin bəyan etdiyi adambaşına düşən orta aylıq gəliri aşağıda qeyd olunan hesablanma qaydası üzrə müəyyənləşdirilən məbləğdən az olduqda (ailə başçısını itirməyə görə əmək pensiyası və ya sosial müavinət alan ailələr, həmçinin 2 və daha çox sağlamlıq imkanları məhdud və ya I və II qrup əlil üzvü olan ailələr istisna olmaqla) ailənin adambaşına düşən orta aylıq gəliri bu Qaydalarla müəyyən edilmiş məbləğdə götürülür:\nBurada: YM – yaşayış minimumunun ölkə üzrə məbləği;\nR – ev telefonu üçün adambaşına son 12(on iki) ay ərzində xərcinin orta aylıq məbləği;\nRM – mobil telefonu üçün ailənin adambaşına son 12(on iki) ay ərzində xərcinin orta aylıq məbləği.\nBu birbaşa kasıb ailələrin əleyhinə olan bir qaydadır. Ailələrə təyin oluna biləcək sosial yardımın məbləğinin azaldılmasına və məhdudlaşdırılmasına hesablanıb. Məsələn, 2 azyaşlı uşaq və valideynlərdən ibarət 4 nəfərlik ailənin əgər yalnız bir əmək qabiliyyətli üzvü işləyib ayda 200 manat gəlir əldə etdiyi halda köhnə qaydalarla həmin ailəyə 220 manat (4*105 – 200) ünvanlı sosial yardım təyin olunurdusa, artıq yeni qaydalarla hesablandıqda bu yardımın məbləği 140-150 manatdan çox ola bilməz. Çünki hər bir ailə üzvünün orta aylıq gəliri realda olduğu kimi 50 manat (200:4) deyil, təqdim olunan hesablanma qaydasına görə məcburi olaraq 60-70 manat hesablanacaq. Bu da yuxarıda qeyd olunan aylıq gəlirə malik 4 nəfərlik ailənin hazırki dövrdə aldığı yardımın aylıq məbləğinin 70-80 manat azaldılması deməkdir.\n5. Yeni qaydalara görə ailənin aldığı borc və kredit ailənin gəlirlərinə daxil ediləcəkdir. Bu dəyişiklik də aztəminatlı ailələrə təyin olunacaq ünvanlı sosial yardımın məbləğinin azaldılması məqsədi daşıyır. Bu baxımdan da, ünvanlı sosial yardımın verilməsində ailənin təhsil haqqı ödəməsi və bankda kredit öhdəliyinin olmasına görə mövcud olan qadağaların aradan qaldırılmasının da bütövlükdə müsbət dəyişiklik kimi qələmə verilməsi doğru deyildir. Bir tərəfdən həmin qadağalar götürülür, ikinci tərəfdən isə yeni maneələr yaradılır. Məsələn, ailə borc və ya kredit götürüb təhsil haqqı ödəyərsə, o halda həmin borc və ya kreditin məbləği ailənin gəlirlərinə daxil edilir. Bu isə yenə sonda ailənin yardım ala bilməməsi deməkdir. Bu qədər insanları aldadan, absurd dəyişiklik olmaz ki.\nQeyd olunanlarla bağlı ortaya çıxan əsas sual budur: görən qaydaları bu formada dəyişdirməklə kasıb insanları hökumətdən narazı salmaqda Səlim Müslümovun güddüyü əsas məqsəd nədir?\nAzərbaycanda varlı ailələr


Tarix klubu.: Mete və onun Pinçen qələbəsi\nMete və onun Pinçen qələbəsi\nƏslində Türklər həm gündoğar, həm də günbatarda eyni vaxtda “Vura!” sədaları ilə tarixin ilk səhifələrini açmışlar. Bunlar Hun və Şumer türkləridir Şumerlərin ulu qədimlərin zülmətində məşəl kimi yanan sivilizasiyası daşa dönmüş gil lövhəciklərdə bizim günlərə kimi gəlib çıxdığı halda, Hunların dəri və taxta üzərində yazılan mədəniyyət və tarixi zamanın tozu altında çürüyüb getmişdir.\nLakin, ulu Tanrı böyük əməllər sahibini yaradanda onun ölməzliyi qayğısına qalmağıda unutmur. Kimin ağlına gələrdi ki, eramızdan əvvəl 145-ci ildə-Metenin ölümündən cəmi 30 il sonra Hun-Çin müharibələrinin ən qızğın bir dövründə Çinin Xançen əyalətində bir oğlan dünyaya gələcək və öz xalqının düşmənlərinin tarixini olduğu kimi, bəzəksiz-düzəksiz əks etdirib gələcək bütün türkdilli xalqlar üçün misilsiz xidmət göstərəcək. Bu, Sıma Syan idi.\nBaşqa-başqa adlarlada olsa, Hunlar haqqında Çin məxzələrində hələ eramızdan əvvəl III minilliyin ortalarından soraq gələr. Təəccüblü və heyratamizdir ki, türklər, deməli, eyni bir ərazidə, eyni bir məqsəd, yəni azadlıq və müstəqillik uğrunda, eyni bir düşmənlə dörd min ildən artıqdır ki, mübarizə aparmaqda davam edirlər.\nBöyük Çin tarixçisi Sıma Syan yazır ki, Hunlar (syunnilər) öz uzun tarixləri ərzində dəfələrlə gah güclənib yekdil, vahid səltənət yaratmış, gah zəyifləyib ayrı-ayrı xanlıqlara parçalanmışlar.Məsələn eramızdan əvvəl III əsrin əvvəllərində Hun kaqanlığının Çinin Sin sülaləsinin 37-ci hökmüdarı Cjou Vanın dul anası Syuan Qay Xoudan hətta iki oğlu da olmuşdur.\nHunların Çin imperiyası ilə müharibələri o qədər gərgin, o qədər fəlakətli olmuşdur ki, bütün bunlara birdəfəlik son qoymaq üçün imperator Şin Xyan Çinin şimal sərhədləri boyu 4000 km uzunluğunda, 4 m enində və 10 m hündürlüyündə sədd çəkdirmək əmri verdi. Həmin sədd bu günə kimi durur. Əslində bu Çin xalqının zəhmətkeşliyi ilə bərabər Hun cəngavərlərinin qəhramanlığına qoyulan abidədir.\nNəhayət eramızdan əvvəl 238-ci ildə Çin imperiyasına, hətta digər qonşularına belə xərac verən Hun kaqanı Bumının heç yuxusunada girməzdi ki, evində yenicə dünyaya gələn körpə nəyinki, yaxın uzaq qonşularından, hətta böyük Çin imperiyasının özündən xərac alacaq.\nMetenin qırmızıyanaq bi ögey qardaşı da vardı. Təcüblü olsada Bumın böyük oğlu Meteni deyil onu taxt-tac varisi etmək istəyirdi. Qəddar ata hələ bununla kifayyətlənməyib Meteni düşmən tayfalarına girov göndərib sonrada onların üstünə hücum etmək istəyirdi ki, düşmənlər Meteni öldürsünlər. Lakin, bunu hiss edən Metenin at belində əsirlikdən qaçıb gəldiyini görən Bumın ona on min atlı bağışlayıb uzaq əyalətlərdən birinə vali göndərdi.\nİllər keçdi. Mete qəddar və qorxaq atasının taxt-tacı kiçik və iradəsiz oğluna verməsinə razı olmayıb, Hun səltənətində nizam-intizamı və döyüş ruhunu bərpa etdi.\nOnun düşmən qəbilə və tayfaları ilə, yaxın və uzaq xalqlarla mübarizəsi e.ə 202-ci ilə kimi davam etdi. Və o xəzər sahillərindən sibirə qədər, Çin sərhədlərindən sakit okiana qədər ərazilərdə yaşayan 26 xalqı xərac verməyə məcbur etdi.\nNəhayət şərqin ən güclü, mütəşəkkil və döyüşkən ordusuna və möhkəm dövlət sturukturuna hökmuranlıq edən Mete üzünü Çinə tutdu. Çində bu zaman xan sülaləsi ağalıq edirdi. Bu o qədər güclü səltənət idi ki, hətta indiyə kimi çinlilər özlərini həmin sülalənin adıyla, yəni xan milləti adlandırır. Bu sülalənin başçısı keçmiş çay qayıqçısı Lyu Ban idi.\nMeye öz əyan və köməkçilərini məsləhətə çağırdı. Hun imperiyasını idarə edən 24 vali kaqanın solunda və sağında oturub Metenin sanki daşdan yoğrulmuş üzünə baxırdılar. Heç kim onun nə deyəcəyini, hara yeni hucuma başlayacağını bilmirdi.\nNəhayət, kaqan sözə başladı:\n-Mən nə vaxt idi ki, qonşularımızla döyüşmək üçün səbəb axtarırdım. Göylər özü bu səbəbi bizə göndərdi. Lyu Ban xan Sini böyük bir qoşunla üstümüzə göndərib. Yəqin ki, qoyun sürülərimizi və at ilxılarımızı qənimət aparmaq istəyir. Fikiriniz nədi?\nKaqan dönüb sol tərəfinə baxdı. Çünki birinci söz onların idi. Əmrlər bir nəfərə kimi səsləndilər:\n-Bəs siz nə fikirdəsiniz?\n-Doğrudur. Çünki, əgər ilk həmləyə layiqli cavab verməsək, Lyu Banın ayaqları yer tutar.\nMete sərkərdələrdən birini Xan Sini qabaqlamağa göndərdi. Xan Sin əvvəcədən bu yüyrüşün tərəfdarı deyildi. O, Hunların döyüş rəşadətinə və qələbə əzminə bələd idi. Buna görə ordusunu əbəs yerə qırğına vermək istəməyib Man qalasına çəkildi. Çin paytaxtı uzaqda idi. Qalada ehtiyat azuqəsi az idi. Buna görə çin sərkərdəsi bir neçə danışıqdan sonra qoşunu ilə bərabər təslim olub Hunlara xidmət etməyə razı oldu.\nBu xəbəri eşidən Çin imperatoru elə qəzəbləndi ki, böyük qoşunla öz keçmiş sərkərdəsinə qarşı yeridi. Rəqiblə Tanyuan əyalətində üz üzə gəldi. Təbbi ki, imperator qalib gəldi, ancaq öz keçmiş sərkərdəsini tuta bilmədi. Xan Sin Hunların yanına gəldi və öyrəndiklərini Meteyə danışdı.\nBu zaman sərhəddən xəbər gəldi ki, imperator saysız-hesabsız ordu ilə Ordosa tərəf gəlir. Hun sərkərdələri, əyanlar qorxub əl-əyağa düşdülər. Mete onları sakitləşdirdi. Qoşun toplamaq əmrini verib Xan imperatorun qabağına yeridi.\n202-ci ilin qış ayları şaxtalı keçirdi. Qobi Altayının sonsuz düzənlərində acı küləklər vıyıldayırdı.\nQoşunların ön dəstələri üz-üzə gələndə birdən-birə gözlənilməz hadisə baş verdi. Hunların qara atlı suvariləri günbatana tərəf dönüb ağır-ağır uzaqlaşmağa başladılar. Bu xəbər Lyu Bana catanda böyük və həlledici döyüşə hazırlaşan imperator bütün ümüdlərinin boşa çıxdığını və Hunları təqib etməyi əmr etdi.\nMete niyə geri çəkildi. Heç kim bilmirdi. Dahi ona görə dahidir ki, Tanrı ən gərgin anlarda ən doğru qərarı onların ürəyinə pıcıldayır.\nLyu Ban Hunları təqib edib özüdə qoşunun önündə Pinçenə gəldi. Qoşun Bayden dağının ətəyində ikən birdən xəbər gəldi ki, uzaqdan hunlar görükür. Sonra başqa bir cinahdanda eyni xəbər gətirdilər…\nÜç yüz minlik ac, yorğun qoşun hərəkətə gəlməmiş Metenin ildırım sürətli dörd rəngli altlı qoşunları Çin ordusunu İmperatorla birlikdə mühasirəyə aldı. Onlar heç kimə toxunmurdular. Sadəcə onsuzda yorğun olan Çin əsgərlərinin taqətdən düşməsini, beləliklə bir nəfəri qurban vermədən qələbə çalmaq taktikasını seçmişdilər. Eyni zamanda Çinlilərə rahatlıqda vermirdilər.\nBeləliklə yeddi gün-yeddi gecə Çin qoşunları ac-susuz, yuxusuz qalmağa məcbur oldular.\nBu Çinin tarixində ən ağır fəlakət, ən acı məğlubiyyət idi. Ağlamaqdan impertorun gözləri şişmişdi. Nəhahayət O, məktub yazıb Meteyə elçi ilə göndərdi. Bu yalvarış və iltimas məktubu idi.\nXan imperatoru əsirlikdən, böyük ordusunu isə məhv olmaqdan heç nə xilas edə bilməzdi.\nMete məktubu oxuyub xeyli fikirə getdi. Sonra çadırdan çıxıb ata mindi. Əli ilə işarə verib Çinlilər üçün dağın gündoğan tərəfindən Hunların içindən dar bir cığır açıldı.\n-Qoy yavaş-yavaş getsinlər!\nÜrəklərində narazı olsalarda heç kim etiraz edə bilmədi və ucsuz-bucaqsız qoşun bitib-tükənməz sıra ilə ağır-ağır keçib getdi.\nDünya müharibələri tarixində bu görünməmiş bir alicənablılıq idi.\nMete uzun zaman Çini sakit buraxdı. Bundan sonra qılınca əl atmadı. Çünki, ona baş əyməyən bir xalq qalmamışdı. O, eramızdan əvvəl 174-cü ildə vəfat etdi. Onun səltənəti düz üç yüz il-daxili qırğınlar ölkəni dağıdana qədər yaşadı.\nMövzu: Dövlətlər. , Dünya tarixi , Əfsanələr , Maraqlı tarix. , Sərkərdələr , Şəxsiyyətlər


"Qar təpələri" salatı » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: Tərkibi: 8 yumurta\nYumurtaları suda bişirin, təmizləyib ortadan bölün, ağını sarısından ayırın. Yumurta sarılarını çəngəllə əzib 20 q mayonezlə qarışdırın. Mayonezə sürtgəcdən keçirilmiş sarımsaq da vura bilərsiniz. Yumurta sarısı-mayonez qarışığını boş yumurta ağlarının içinə doldurun. İndi isə lay-lay düzün: Yastı boşqaba aralarına mayonez çəkməklə öncə kartofu, üzərinə yerkökü-soğan qarışığını, kolbasanı düzün. İçinə yumurta sarısı ilə mayonezin qarışığını doldurduğunuz yumurta ağlarını kəsiyi üzüaşağı olmaqla düzün. Üzərinə bolluca mayonez çəkin. Ən axırda sürtgəcdən keçirilmiş pendir səpin. (Sonuncunu salatı süfrəyə verəndən 5 dəqiqə əvvəl etsəniz, "qar təpələri" daha gözəl görünəcək). Salatın üzərinə ərzaqdan müxtəlif fiqurlar (Şaxta baba, Qar adamı, pinqvin və s.) da düzəldib qoya bilərsiniz, əsas odur, "qar" mövzusuna uyğun olsun. Kolbasa əvəzinə qovrulmuş toyuğun döş ətini, yaxud qaraciyər istifadə edə bilərsiniz. Həmçinin salata ispanaq, kapers də əlavə edə bilərsiniz. Mayonez sevməyənlər xama və ya xama ilə qatıq qarışığından istifadə edə bilərlər. Nuş olsun! Miss_Azerbaijan\nloading... Fransız çobanyastığı salatı resepti\n# 7 ALLAHım Məni SƏN Qaldır ki, Kimsələr yıxa BilməsiN ... my_angel\n# 4 Anladım artıq sevgilərin nağıl,nağıllarınsa yalan olduğunu... ismayilova ulker


15:33 27 Yanvar 2022\n27 Noyabr 2021 01:37\nMəlumdur ki, kənd təsərrüfatında mövsümi işlər bir-biri ilə əlaqədardır. Pambıq tarlalarında məhsul yığılıb başa çatdıqdan sonra sahələr dərhal şumlanır və yenidən növbəti əkinə hazırlanır. Həmin yerlərdə payızda adətən ya taxıl, ya da yonca əkilir. Qalanı isə yazda əkiləcək bitkilər üçün arat edilib saxlanılır. Beləliklə, növbəli əkin sistemini tətbiq etməklə torpaq saflaşır, daha məhsuldar olur, bitkilər xəstəliklərə tutulmur.\nHava şəraiti ilə əlaqədar bu il pambığın yetişməsi müəyyən müddət uzandı. O səbəbdən indinin özündə tarlalarda xeyli məhsul var və məhsul yığımı davam edir. Qeyd edək ki, keçən il olduğu kimi, Salyan rayonu pambıq yığımında ölkə üzrə yenə öndədir. Çiyid səpilmiş 6 min 195 hektardan noyabrın sonuna olan məlumata görə, 21 min tondan çox pambıq toplanmışdır. Hər hektarın məhsuldarlığı isə hələlik 33,7 sentnerdir. Ümumi məhsulun 86 faizi maşınlarla yığılmışdır. Hazırda seçmə yolu ilə pambıq sahələri şumlanaraq yerində əkin aparılır. Gələn ilin məhsulu üçün 17 min 274 hektara taxıl səpilməsi nəzərdə tutulur. Hələlik 10 min 311 hektara taxıl əkilmişdir. Bunun 7 min 798 hektarı arpadır. Qalan 2 min 518 hektarın 2 min 311 hektarına buğda səpilmişdir. Ümumilikdə ötən ilin müvafiq dövrü ilə müqayisədə 1985 hektar çox sahədə əkin aparılmışdır.\nƏkin kampaniyasında 60 toxumsəpən aqreqat, 120 traktor, o qədər də mala iştirak edir. Bir çox fermerlər daha yüksək məhsul əldə etmək üçün səpin zamanı toxumla birlikdə torpağa ammofos gübrəsi də verirlər. Mülkiyyətçilər daha yaxşı nəticələrə nail olmaq üçün yüksək reproduksiyalı toxumlar əldə etmişlər. Onlar suvarma suyu ilə əlaqədar yaranan müəyyən çətinlikləri aradan qaldırmaq, suyun hər kubmetrindən daha səmərəli istifadə etmək, itkiyə yol verməmək üçün səylə çalışırlar.\nZiyanvericilərlə mübarizə aparılması, ilkin yazda əkinlərə mineral gübrələrin verilməsi, alaq otlarına qarşı herbisidlərin səpilməsi və digər aqrotexniki tədbirlər indidən planlaşdırılır. Bütün bunlar isə deməyə əsas verir ki, salyanlı fermerlərin, torpaq mülkiyyətçilərinin gələn il də taxılı bol olacaq.


Azərbaycanda sürülərin yaylağa köçü başlayıb (FOTOLAR)\nAzərbaycanda qoyun sürülərinin qışlaqlardan yaylaqlara köç prosesinə start verilib. Aran bölgələrində yerləşən qışlaqlardan sürülərin dağlıq ərazilərdə yerləşən yaylaqlara köçü mayın sonuna kimi davam edəcək.\nKənd Təsərrüfatı naziri İnam Kərimov Biləsuvar qışlaqlarındakı təsərrüfatlardan olan sürülərin Lerik yaylaqlarına köç prosesini izləyib. Sürülər Masallı-Yardımlı yolu ilə Təkdam-Pirəsora-Orand istiqamətində yaylaqlara qalxırlar. Gün ərzində bu istiqamətdə təxminən 5 mindən artıq xırdabuynuzlu heyvanın köçü təşkil edilir.\nNazir İnam Kərimov köç prosesinin təşkili prosesi ilə tanış olub, sürüləri yaylağa qaldıran çobanlarla söhbət edib, onların qayğıları ilə maraqlanıb. Heyvandarlığın inkişafı istiqamətində həyata keçirilən kompleks tədbirlər, yem tədarükü ilə bağlı fikirlərini bölüşən nazir bildirib ki, Azərbaycan Respublikasının Prezidenti cənab İlham Əliyev tərəfindən aqrar sahənin inkişafı prioritet istiqamət kimi elan edilib: "Cənab Prezidentin tapşırığı ilə Kənd Təsərrüfatı Nazirliyi tərəfindən ölkədə heyvandarlığın inkişafına dair Dövlət Proqramı hazırlanıb. Proqramın əsas məqsədi ölkədə yeni təsərrüfatçılıq modellərini tətbiq etməklə heyvanların cins tərkibini yaxşılaşdırmaq, məhsuldarlığı artırmaqdır. Proqramın yerinə yetirilməsi nəticəsində heyvan mənşəli məhsulların istehsal həcmi artacaq, yem ehtiyatları, örüş və otlaq sahələri daha səmərəli istifadə ediləcək. Məhsuldarlığın artması fermerlərin gəlirlərinin artmasına, onların maddi rifah halının yaxşılaşmasına şərait yaradacaq”.\nKöç prosesinə hazırlıqdan bəhs edən fermerlər bildiriblər ki, yaylaqlarda bəslənmə xüsusilə davarların qidaya olan tələbatlarının ödənilməsində iqtisadi baxımdan olduqca səmərəlidir. Xırdabuynuzlu heyvanların yetişdirilməsi ilə məşğul olan təsərrüfatların sahibləri qeyd ediblər ki, yaylaqda heyvanların otarılması yemə olan tələbatın tam ödənilməsinə imkan verir. Eyni zamanda, təsərrüfatın istehsal xərcinin azalmasına səbəb olur və ölkədə heyvandarlığın inkişafına müsbət təsir edir.\nQeyd edək ki, Lerik yaylaqlarında əsasən, Pirəsora qoyun cinsindən olan sürülər saxlanılır. "Pirəsora” qoyunları xalq seleksiyası nəticəsində çarpazlaşdırma yolu ilə yetişdirilib, yüksək yun, ət, yağ, balavermə qabiliyyətinə malikdir. Lerik zonasında geniş yayılmış bu qoyun cinsi Pirəsora kəndinin şərəfinə "Pirəsora” qoyunu adlandırılıb. Törədici qoçların diri çəkisi 60-75 kiloqram, ana qoyunların çəkisi 35-40 kiloqram olur, toğluların çəkisi isə 30 kiloqrama çatır.\nDaha sonra nazir Lerik rayonu ərazisindəki yaylaqlardakı heyvan təsərrüfatlarına baş çəkib, təsərrüfat sahiblərinin yaylaqda keçirdikləri həyat tərzi, heyvanların saxlanılma şəraiti ilə tanış olub.\nQeyd edək ki, sürülərin yaylaqda bəslənilməsi prosesi oktyabr ayının əvvəllərinə qədər davam edir.\nAzərbaycan Prezidenti Gəncədə zavodun açılışını etdi (FOTOLAR)\nİnam Kərimov Xaçmaz və Qubada əkin sahələri və meyvə bağlarına baxış keçirib\nİnam Kərimov Bərdə və Tərtərdə əkin sahələrinə baxış keçirib


12.08.2011 | 11:08\nAvqustun 10-u saat 20 radələrində Bakıxanov küçəsi 30-da yerləşən mağazadan orada işləyən Rauf Rəhimzadəyə məxsus mobil telefonu oğurladığı üçün Bakı şəhər sakini Elnur Əhmədov avqustun 11-də Nəsimi RPİ 21-ci PB-nin əməkdaşları tərəfindən saxlanılmışdır.\nAvqustun 7-si saat 20 radələrində S.Qocayev küçəsində yerləşən ticarət mərkəzindən Hüseyn Məmmədovun 15 manat pulunu və danışmaq adı ilə mobil telefonunu alaraq qaytarmamaqla dələduzluq etmiş Bakı şəhər sakini, əvvəllər məhkum olunmuş Nəsimi Vəzirov avqustun 11-də Sabunçu RPİ 13-cü PB-nin əməkdaşları tərəfindən tutulmuş, ondan 0,190 qram heroin aşkar olunaraq götürülmüşdür.\nAvqustun 10-u saat 01:50 radələrində R.Rüstəmov küçəsi 32-nin qarşısında Bakı şəhər sakini Zaur Zeynalov qarın nahiyəsindən daxilə nüfuz edən bıçaq xəsarəti ilə 3 saylı Şəhər Kliniki Xəstəxanaya daxil olmuşdur. Keçirilmiş əməliyyat tədbirləri nəticəsində hadisədə şübhəli bilinən İlham Allahverdiyev avqustun 11-də Nizami RPİ 24-cü PB-nin əməkdaşları tərəfindən saxlanılmışdır.\nAvqustun 5-də B.Səfəroğlu küçəsi 87-nin qarşısında Bakı şəhər sakini Ceyhun Manafova bıçaqla hədə-qorxu gəlib mobil telefonunu almış Vüqar Məmmədov avqustun 11-də Yasamal RPİ 26-cı PB-nin əməkdaşları tərəfindən saxlanılmışdır.\nAvqustun 11-i saat 00:10 radələrində Qızıldaş qəsəbəsi ərazisində Bərdə rayon sakini Yaşar Həsənov idarə etdiyi «Kamaz» markalı yük maşınını aşıraraq hadisə yerində ölmüşdür.


21 may 1805 – Qarabağ xanlığından sonra Şəki xanlığı da Rusiyaya birləşdirilib. Rusiyanın Azərbaycan torpaqlarını istilası genişlənməyə başlayıb...\n21 may 1805 – Rusiya-İran müharibəsi (1804-1813) gedişində Şəki xanlığının Rusiyaya birləşdirilməsinə dair ikinci Kürəkçay müqaviləsi bağlanıb. Mayın 14-də bağlanan birinci müqavilə ilə Qarabağ xanlığı Rusiyaya birləşdirilmişdi. Şəki xanı Səlim xanla Rusiyanın Qafqaz qoşunlarının komandanı general Sisianov tərəfindən imzalanan müqaviləyə əsasən, Şəki xanlığı müstəqil xarici siyasətdən imtina etmiş, ərazisində rus qoşunlarını yerləşdirməyə razılıq vermişdi. Rusiya isə xanlığın daxili işlərinə qarışmamaq barədə öhdəlik götürmüşdü. Lakin bu, işğal üçün, sadəcə, görüntü idi. Car-Balakən (1803), Gəncə (1804), Qarabağ və Şəki xanlıqlarının (1805) ələ keçirilməsi ilə Rusiyanın Azərbaycanın torpaqlarını istilası genişləndi.\n21 may 1928 – Tanınmış aktrisa, Rusiyanın Xalq artisti Tamilla Ağamirova Bakıda anadan olub. 1952-ci ildən Moskvada “Romen” teatrında çalışıb. “Don Kixot” filmində (1957, “Lenfilm”) Altisidora rolu ilə tanınıb. Azərbaycanda “Onun böyük ürəyi” (Səmayə), “Əsl dost” (Bilqeyis), “Koroğlu” (Alagöz), “Yenilməz batalyon” (Xavər) filmlərində çəkilib.\n21 may 1990 – 28 mayın “Azərbaycan dövlətçiliyinin bərpası günü” elan edilməsi barədə prezident fərmanı elan edilib. 1992-ci ildən 28 may Respublika günü kimi qeyd olunur.\n21 may 1992 - Azərbaycanla Şri-Lanka dövləti (ölkəmizin müstəqilliyini 1992-ci il fevralın 12-də tanımışdı) arasında diplomatik münasibətlər qurulub.\n31.05.2013, 10:54 1319


“Biz Azerbaycanla qeder müttefiqiyik, bu, bambaşqa bir münasibetdir” - Azadliq Xeber\n“Biz Azerbaycanla qeder müttefiqiyik, bu, bambaşqa bir münasibetdir”\n12/08/2016 [11:39]: xeber –\nTürkiyə Cümhuriyyətinin Azərbaycan Respublikasındakı fövqəladə və səlahiyyətli səfiri İsmayıl Alper Coşqun “Yeni Müsavat” qəzetinin redaksiyasında olub. Görüşdə səfirliyin ikinci katibi Oğuzhan Albayraq və mətbuat müşaviri Hamit Karadeniz də iştirak edib. Görüşdə qardaş ölkədəki 15 iyul hadisələri əsas müzakirə mövzusu olub.Türkiyə səfiri “Yeni Müsavat” qəzetinin çoxsaylı suallarına cavab verib. sayt həmin müsahibəni oxucularına təqdim edir:- Cənab səfir, ilk olaraq çevrilişlə bağlı bir sıra suallarımız olacaq. Azərbaycan oxucusu üçün çox maraqlıdır, Azərbaycandakı Türkiyə səfirliyi və səfiri çevriliş gecəsini necə keçirtdi? Nələr yaşadınız, nələr düşündünüz; heyrətəmi gəldiniz, telefona sarılaraq Türkiyənimi aradınız? Və həmin gecə Azərbaycan vətəndaşlarının təpkisi necə oldu, yanınıza kimlər gəldi-getdi?- Təşəkkür edirəm. Mən öncə sizə, sizin şəxsinizdə də bu dəyərli qəzetin bütün oxucularına, bütün Azərbaycan xalqına, qardaşlarımıza sevgilərimi ifadə etmək istəyirəm. O gecə açığı, çox ağır bir gecəydi. Hörmətli baş nazirimiz televiziyada “bu, bir çevriliş təşəbbüsüdür” deyə, bir açıqlama verənədək biz də nə baş verdiyini bilmirdik. O zaman hələ ki, prezidentimiz danışmamışdı. Bundan sonra bəzi yüksək çinli hərbçilərimizin açıqlamalarını gördük. Açığı, inanılası çətin olan bir təcrübə idi. Mən 12 sentyabr 1980-ci il çevrilişini də 14 yaşlı bir uşaq olaraq yaşamışam. O sabah qalxdığımız zaman rəhmətlik babamın mənə anlatdıqlarını xatırlayıram… Türkiyə konstitusiya quruluşunun bu şəkildə hədəfə alına biləcəyini açığı, gözləmirdim. Əslində bu, keçmişdə gördüyümüz hərbi çevriliş deyildi, fərqli bir şey idi. Həmin gecə mən yoldaşımla birgə yeməkdə idim. Çox gözəl də bir günün sonuna yaxınlaşırdıq. Çünki xarici işlər nazirimiz Bakını ziyarət etmişdi, xarici işlər naziri Elmar Məmmədyarovla mühüm məsələlər barədə danışılmışdı, başda Dağlıq Qarabağ məsələsi daxil olmaqla. Yeməkdə ikən mühafizəçim yaxınlaşıb dedi ki, Ankarada bir hərəkətlilik var, alçaqdan uçuşlar olur, İstanbul körpüsündə əsgərlər görünüb. Düşündüm ki, yəqin ağır bir terror təhdidinə görə ön tədbirlər görülür. Dərhal evə getdik. Televiziyalardan açıqlamalar gəlməyə başladı. Dostlarımızla əlaqəyə girdik. Biz səfirlik olaraq təhlükəsizlik tədbirləri gördük. Eyni zamanda əlavə məlumatlar almağa çalışdıq. Ən önəmlisi o idi ki, cənab prezidentimizin açıqlamasına ehtiyacımız var idi. Burada müstəqil media öz rolunu oynadı…- CNN Türk üzərindən açıqlama verdi…- Bəli. Azad mətbuat burada öz sözünü dedi. Bundan sonra, prezidentin çağırışı ilə xalqın küçələrə axışması başladı və çox möhtəşəm bir prosesin şahidi olduq; amma çox təəssüf ki, şəhidlər də verdik.- Həmin gün İstanbulda olsaydınız, səfir olmağınıza rəğmən, siz də küçələrə çıxardınızmı?- Orda insanlar küçəyə sifətlə deyil, ürəklə çıxdı. Mütləq çıxardım.Bu yerdə Hamid Karadeniz üzr diləyib replika verir: -Həmin gün mən Türkiyədəydim, ailəmlə bərabər küçəyə çıxdım. Cənab səfir 80-ci il çevrilişindən bəhs etdi, mən həmin dönəmin də şahidiyəm. Anamla birlikdə şəhərə gedirdik, Harun Karadeniz deyilən birisi var, mən də Hamit Karadeniz, təbii ki, adlar oxşardır. Məni arabadan endirdilər. Anam dərhal mənə sarıldı, “oğlumu haraya aparırsınız”, deyə. Dedim ana, rahat ol, bir şey yoxdur. Məni apardılar, kimliyimə baxdılar, gördülər başqa adamam, buraxdılar, qayıdıb gəldim… 15 iyul axşamı isə uşaqlar, kürəkənlər, hər kəs evdəydi. Prezident “küçələrə çıxın” deyən kimi cocukların anası “oğlum, nə durursunuz?”, dedi. Dərhal 3 oğlum, kürəkənim və bacım oğlu ilə birgə maşına minib əmniyyətin qarşısına getdik. Yəni 80-ci ildə analar oğullarına “haraya gedirsiniz”, deyib, onların qolundan çəkirdisə, bugünkü analar “nə durubsunuz”, dedilər…Səfir söhbətinə davam edir:- Türkiyə toplumunun atdığı addımlar nəticəsində Türkiyə demokratiyası ilə bağlı çox fərqli bir mənzərə ortaya çıxdı. Hamit bəyin dediyi kimi, artıq Türkiyədə millət və dövlətin bütövləşməsindən bəhs edirik, bu, çox önəmli məsələdir. Burada konstitusiyalı quruluşa sahib çıxmağın zəruri olduğunu dərk edən hər kəs bütün təhlükələri göz önünə alaraq küçələrə axışdı. Demokratiyaya sahiblənmədən söhbət gedirsə, burada qurumlardan çox, küçələrdəki adamların qəlbində bu hissin olması önəmlidir. O gecə həqiqətən də 79 milyonluq Türkiyə Cümhuriyyəti vətəndaşı dastan yazdı.- Bu, sanki bir az da Vətən müharibəsi refleksi idi. Amma müharibə yoxdu, içəridən olan bir hərəkət idi…- Təbii. Biz içəridən gələn təhlükələri keçmişdə də gördük. Təhlükə haradan gəlirsə, gəlsin. Orada hədəf alınan konstitusiyalı quruluş idi. Türkiyənin düz ortasında elə bir yarıq açmağa çalışdılar ki, çevriliş baş tutsaydı, o yarıq hamımızı içinə alacaqdı. Ancaq çox qısa zaman kəsiyində görünməyən güc ortaya çıxdı. Yəni Türk insanı öz arasında qovğa da edər, çəkişər də, amma…- Türkiyə prezidentini müxalif yönümlü, Doğan Media Qrupuna aid televiziya efirə çıxartdı…- Bəli. 14 iyul gününün gerçəkləri ilə 15 iyul gerçəkləri bambaşqadır. Ən gözəli budur ki, o gecə haqqında bəhs etdiyimiz bu təpki ssenariləşdirilmiş, öncədən qurulmuş bir təpki deyildi. Bu, xalqın həmin anda ortaya iddia qoyması idi. – Təbii ki, bütün bunlar hamımızın gözünün önündə oldu və təbii gəlişirdi… “79 milyonun dastanı” deyirsiniz. Amma hər dəfə 79 milyonluq deyəndə xaricdə qalan türklər də bir az rahatsız olur ki, “bəs, biz?” Azərbaycanı necə gördünüz?- Elə isə o gecəyə dönək. O hadisələr baş verən zaman – 02.30 radələrində – mühafizə mənə xəbər verdi ki, səfirliyin qarşısında bir qrup insan dəstək aksiyası keçirir, həm də yetkililərlə görüşmək istəyirlər. Mən xəbər yolladım, “Allah razı olsun, biz burdayıq, işimizə davam edirik, dövlətimizin, millətimizin əmrindəyik, rahat olsunlar”, mesajı verdim. Ancaq “səfir burdadırsa, gəlsin, görüşək”, söylədilər və mən 3-ün yarısında onların qarşısına çıxdım. Azərbaycanlı və türkiyəli qardaşlarımız bir araya gəlmişdi. Onlar bizə suallar verdilər ki, burada mühafizə və s ilə bağlı sıxıntı varmı ? Mən də dedim ki, hər birimiz burada işimizin başındayıq, yanımda çalışan hər kəs də mənim kimi dövlətimizin əmrindədir, dedim və onlara təşəkkür etdim. Sizin sözünüzə gəlirəm, bu, tək səhifəlik dastan deyil. Bizim nəzərimizdə Azərbaycan da bizimlə birlikdə çox önəmli bir dastan yazdı. Qapıya insanlar gəlsə də, gəlməsə də… baxın, artıq mən 4 ildir bu ölkədə fəaliyyətdə olan bir səfir kimi sizin dediklərinizin tam gerçək olduğunu bilirəm. O gecə mənim ailəmdə necə həyəcan, əndişə hiss edildisə, Azərbaycanın ən ucqar kəndindəki ailədə də o cür həyəcan yaşandı. Səfirliyin qarşısına gələn insanlar sağ olsunlar, amma mən onların şəxsində bütün Azərbaycanı görürəm. Həm Azərbaycan xalqı, həm də hakimiyyəti ilk andan etibarən bu mövzuda bizim həssaslığımızı bölüşdüyü kimi, Türkiyədə konstitusiyalı quruluşun əhəmiyyətinə önəm verdi. Biz Azərbaycanla qədər – tale müttəfiqiyik, gələcək müttəfiqiyik, bu, bambaşqa bir münasibətdir. Amma sənədlə müttəfiqimiz olduğumuz dostlarımız, müttəfiqlərimiz var, onların refleksləri ilə müqayisə etsək, çox böyük fərq var.- Sizi Bakıdakı səfirlər heç aradımı?- Arayanlar oldu.- Hansı ölkələrin səfirləri? Əgər sirr deyilsə…- Kimsəni nə reklam edim, nə də aramayanları ifşa etməyim. Amma arayanlar oldu. Sizə bir söz deyim, bəzi halda arayanların şəxsiyyətləri ilə əlaqəli bir məsələdir. Yəni ölkələrarası əlaqələrdən də irəli şəxsiyyət məsələsidir. Amma keçmişdə Azərbaycanda fəaliyyət göstərən, indi başqa ölkələrdə çalışan səfirlərdən də mesaj yollayanlar oldu. Həmçinin mənim uşaqlıq dostlarımdan – onların sırasında əcnəbilər də var idi – universitetlərdən və s. arayanlar da oldu.- Yəni Azərbaycan demokratiya və qardaşlıq sınağından çıxdı deyə bilərikmi?- Əstəğfürullah! Azərbaycan daha artığını etdi, qardaşlıq dəstəyini verdi. Demokratiya sınağından keçdi deyil, məncə, demokratiya dərsini verdi. O gecənin səhəri sayın baş nazirimiz dedi ki, bu günü bir demokratiya şöləni günü kimi xatırlamağımız lazımdır. 80 milyona yaxın insan küçələrə töküldüsə, AK Parti ilə birlikdə, CHP, MHP və HDP də daxil, bütün siyasi partiyalar parlament çətiri altında birləşib çevrilişə qarşı dirəniş göstərdisə, bu çevrilişin qarşısının alınmasında müstəqil media mühüm rol oynadısa, bundan sonra hörmətli baş nazir, prezident, siyasi partiyalar müxalif kimi tanınan media orqanının rolunu vurğuladısa, ondan sonra Türkiyə bu birlik ruhu ilə Yeni Qapıdakı mitinqə qədər irəliləyə bildisə, tam səmimiyyətlə deyirəm, bu, çox qürur duyduğumuz bir tablodur. Lakin həm də 15 iyulda yaşanan hadisələr bizim ürəyimizi ağrıtdı. Mən Türkiyənin səfiri olaraq 2016-cı ildə ölkəmdə çevriliş cəhdinin olmasından üzüntü ilə danışıram.- Gözlənilən deyildi, eləmi?- Deyildi. Amma onu da deyim ki, biz hərbi çevriliş gözləmirdik, lakin daxilimizə nüfuz etmiş başqa bir mikrob hərbi çevrələrə soxularaq bunu etməyə çalışdı. Amma bir daha deyirəm, Azərbaycanımıza minnətdarıq.- HDP-nin adını çəkdiniz. Amma Yeni Qapı aksiyasında HDP olmadı. Əgər onlar da parlamentdə bərabər oldularsa, Yeni Qapıda olmamalarına səbəb nə oldu?- Yenə 15 iyul gecəsinə gedək. Bombalanan bir parlament var, Məclis sədri, siyasi partiya yetkililəri orada, digərləri də oraya getməyə çalışır. Xalq necə küçələrə qaçırdısa, xalqın təmsilçiləri də üzərlərində məsuliyyəti dərk edərək – bunu vətəndaş olaraq qürurla deyirəm – parlamentə yürüdülər. Küçədə xalq, parlamentdə siyasi partiyalar və ertəsi gün parlamentdəki bütün siyasi partiyaların liderləri birləşərək çevriliş cəhdinə qarşı vahid mövqe qoydular. Hörmətli baş nazirimiz sonrakı çıxışında konkret ad çəkməklə, parlamentdəki digər siyasi partiya liderlərinə, yəni CHP, MHP və HDP-yə təşəkkür etdi. Amma Yeni Qapı mitinqi ilə əlaqədar bir gerçəkliyi də nəzərə almaq lazımdır. Türkiyənin Fətullahçı Terror Örgütünün (FETÖ) çevriliş təşəbbüsü ilə də görünən, onların günahlarının zirvəsini təşkil edən terrorla, FETÖ ilə mübarizə apardığı aşkardır. Amma terror məsələsində tək dərdimiz bu deyil. Bilirsiniz, DAEŞ də var, PKK da. İndi HDP siyasi partiyasının PKK ilə öz arasında qəti sərhəd qoya bilməməsi açığı…- Amma HDP də parlamentdədir.- Parlamentdə olduqları üçün daha çox məsuliyyət daşıyırlar.- Elə isə xalq bu təpkini onlara da vermir? Bunların da üzərinə getmək lazım deyilmi?- Açığı, son seçkilərin nəticələrinə baxsanız, təpkinin verildiyini görərsiniz. Hər halda bu münasibəti HDP də görür. Burada rəsmi şəxs olaraq siyasi partiyalarla əlaqədar çox da səlahiyyət həddimi aşan bir mövqe bildirmək istəmirəm. Amma baxın, burada xalqımız demokratiyaya necə sahibləndiyini nümayiş etdirdi. Eyni zamanda istər türk kökənli, istər kürd kökənli insanlarımız olsun, bu mesajı da uzun illərdir verirlər ki, Türkiyənin içindəki məsələlərin siyasi yolla həll edilməsinə ölkədə, həmçinin parlamentdə tam dəstək var. Amma bu məsələni bəhanə edərək silaha əl atılmaqla göstərilən təşəbbüslərə Türkiyədə dəstək yoxdur! PKK Kobanidəkinə bənzər xəndəklər qazmaqla Türkiyənin cənub-şərqində yeni ssenarilər hazırlamaq istəyəndə kürd kökənli xalq onun yanında durmadı. Təbii ki, biz orda təhlükəsizlik tədbirləri də həyata keçirdik. Amma xalqın o qüvvələrə dəstəyi olmadı, bu, çox önəmlidir. Dolayısı ilə yenə də nə danışılacaqsa, həlli zəruri olan nə problem varsa, bizim vətəndaşımız o mesajı verir ki, bu müzakirələr parlamentdə olacaq. Mən inanıram ki, bütün bu təcrübələrdən sonra – təbii ki, şəhidlər verdik, demokratiya da asanlıqla əldə olunmur, qurbanlar verilir – mən ümid edirəm ki, Türkiyə PKK-nı aradan qaldıran kimi, kürd əsilli vətəndaşlarımızın bütün gözləntiləri də Konstitusiya çərçivəsində həllini tapacaq və bu münasibətlər daha sağlam məcrada davam edəcək. – Türkiyə prezidenti CNN Türk televiziyasına müsahibəsində FETÖ-nun çevriliş cəhdi etdiyini, Türkiyəni qana buladığını, ölkənin şəhidlər verdiyini dedi. Amma o bir fikir söylədi, dedi, bu, Fətullah Gülənin ağlı deyil, daha üst ağlın məhsuludur. Bununla belə, detalları söyləmədi. Hər kəsi düşündürən budur: bu qədər təyyarəni havaya qaldıran, generalları koordinə edən gerçəkdən bir ruhani, mollamı, yoxsa o da bir “maşa”dır və “üst ağıl” deyilən hansısa qüdrətli dövlətmi bunu etdi?Davamı var…


Hizbullah lideri "Dünya Qüds günü" ilə bağlı iştirak etdiyi tədbirdə Qərbi və Ərəb dünyasını qınaq obyektinə çevirdi.\nMovqe.az ANS PRESS-ə istinadən xəbər verir ki, Hizbullah lideri Həsən Nəsrullah Livanın paytaxtı Beyrutun cənubundakı Dahiyədə "Dünya Qüds günü" ilə bağlı keçirilən tədbirdə iştirak edib.\n"Əminəm, bəzi Ərəb liderləri Netanyahuya zəng edərək "hücumlara davam et" deyirlər. Beləcə mübarizəninin uğuruna mane olmağa çalışırlar. Ən pisi budur ki, bəzi Ərəb mediası Fələstinli uşaqları öldürən İsrail əsgərlərinə qarşı xoş münasibət göstərən xəbərlər yayırlar. Ordusuna güvənə bilməyən İsrail isə Fələstin müqavimətini qırmaq üçün hücumlarını uşaq və qadınları öldürməklə başlatdı." - deyə, Nəsrullah çıxışında bildirib.\nSonda, Həsən Nəsrullah həmişə Fələstin xalqının yanında olacağını bildirib. Həmçinin, Qərb və Ərəb dünyasını baş verənlərə qarşı laqeyd qalmaqda günahlandıraraq, "onlara qalsa, "nə qədər ki, əlinizə fürsət düşüb, birdəfəlik məsələni həll edin" deyəcəklər" - deyə çıxışında Hizbullah lideri Həsən Nəsrullah qeyd edib.


Kürəkəni Nazarbayevi korrupsiyada ittiham etdi | My Blog\n← Türkiyə İranın nüvə proqramını dəstəklədi\n“Ergenekon”un qurucuları və hədəfləri açıqlandı! →\nKürəkəni Nazarbayevi korrupsiyada ittiham etdi\nPosted on July 23, 2008\tby Admin\n“The Wall Street Journal”a müsahibə verən Əliyev qaynatasını dövlət büdcəsindən milyardlarla dollar pulu mənimsəməkdə, eləcə də ölkə ərazisində çalışan şirkətlərin rəhbərlərindən rüşvət almaqda günahlandırıb.\nRahat Əliyev iddia edib ki, Nazarbayev neft-qaz, mis və uran sənayesində çalışan müəssisələrdə gizli paya, eləcə də şaxələnmiş offşor hesablarına malikdir. Keçmiş kürəkən ittihamlarının bir hissəsini sənədlərlə sübut edib. O, İndoneziya və Lixtenşteyn banklarının çeklərinin sürətini və bank sənədlərini nümayiş etdirib.\nƏliyev Nazarbayevin biznesini Vaşinqtondakı konsaltinq şirkətlərindən birində çalışan Aleksandr Mirtçev adlı şəxsin idarə etdiyini vurğulayıb. Mirtçevə isə Qazaxıstan telefon şirkətinin İdarə Hey ətinin üzvü Aygül Nuriyeva kömək edir.\nMəlumata görə, Mirtçevin bank əməliyyatı Federal Təhqiqat Bürosunun marağına səbəb olub. Hazırda onun fəaliyyəti ilə bağlı araşdırılma aparıldığı vurğulanır.\nRahat Əliyev jurnalistlərə Nazarbayevin adamlarının qazax müxalifətini izləməsi ilə bağlı sənədlər də göstərib. Onların arasında müxalifətin maraqlarını ABŞ-da təmsil edən şəxslərdən birinin telefon danışığı da olub.\nThis entry was posted in Azerbaijan and tagged Kürəkəni Nazarbayevi korrupsiyada ittiham etdi, Korrupsiya. Bookmark the permalink.


خبرگزاری شبستان - Qədir-xum İslamın əhatəli olmasının və gələcəyə baxışının göstəricisidir\nServis Əsas səhifə Zaman : Saturday, December 09, 2017 Xəbər kodu : 31811\nPeyğəmbərin (s) həyat tərzi Ali Rəhbərin kəlamında;\nQədir-xum İslamın əhatəli olmasının və gələcəyə baxışının göstəricisidir\nŞəbistan xəbər agentliyi: Qədir-xum Allah-taala Peyğəmbərə (s) verdiyi açıq-aşkar əmr idi. Peyğəmbər (s) bu əmri icra etdi. Qədir budur. Yəni, İslamın əhatəli olmasının , gələcəyə baxışının və İslam ümmətinin hidayətdə şərt olan şeyə diqqətinin göstəricisidir.\nŞəbistan xəbər agentliyinin verdiyi xəbərə görə Ali Rəhbərin çıxışlarından toplanmış "250 yaşlı insan" kitabında Peyğəmbərin (s) siyasi və mübarizəvi həyat tərzi haqda yazılır:\nİslam quruluşunun möhkəmliyi\nQədir-xum hadisəsi İslam tarixinin önəmli və mühüm hadisələrindən biri idi. Bu hadisəyə iki prizmadan iki baxışla baxmaq olar. Bir: Şiəyə aid olan cəhət. İki: Bütün İslam firqələrinə aid olan cəhət. Bu hadisənin ikinci baxışına əsasən bütün müsəlmanlarda belə bir ruhiyyə və hiss yaranmalıdır ki, Qədir-xum bayramı bu böyük hadisəni xatırlayır. Yalnız şiəyə məxsus deyil.\nHadisənin birinci cəhəti qeyd etdiyimiz kimi şiələrə aiddir. Çünki bu hadisədə Əmirəl-möminin Peyğəmbər (s) tərəfdən xilafətə təyin olunub. Bu gün və hadisə baş verən zaman Peyğəmbər (s) ondan soruşulan bu suala : Ey Allahın rəsulu bu sizin əmrinizdir, yoxsa Allahın əmridir?-belə cavab verdi: Bu həm Allahın, həm də Onun rəsulunun əmridir.\nŞiələrin bu hadisəni önəmli saymasının səbəbi budur ki, onların etiqadı (İmam Əlinin (ə) xilafəti) əsasən bu hadisəyə söykənir. Tarix boyu bu hadisəyə istinad olunub və bu günə kimi davam edir. Mən minlərlə araşdırma aparılan bu hadisəyə nə isə əlavə etmək istəmirəm. http://shabestan.ir/detail/News/673870


Paşinyan: “Koronavirusun yaratdığı bu vəziyyət daha uzun davam edə bilər”. – Ermənistanın İctimai Radiosu\nBaş səhifə | Bütün Xəbərlər | Siyasət | Paşinyan: “Koronavirusun yaratdığı bu vəziyyət daha uzun davam edə bilər”.\nPaşinyan: “Koronavirusun yaratdığı bu vəziyyət daha uzun davam edə bilər”.\nErmənistan Respublikasının Baş naziri hesab edir ki, gərək azad və təhlükəsiz ərazilər tapılsın ki, orada həyatı qismən təhlükəsizlik şəraitlərində təşkil etmək mümkün olsun.\nER Baş naziri Nikol Paşinyan koronavirusun yayılmasının qarşısını almaq üçün səyləri əlaqələndirən komissiyanın iclasında, təhlillərə görə, koronavirusun yaratdığı vəziyyətin əvvəllər düşündüyündən daha uzun müddət davam edə biləcəyini söylədi.\n“ Gərək bəzi təssəvvürlərimiz olsun ki, ER-da həyatı necə təşkil etməliyik. Hadisələrin bu cərəyan etdiyi şəraitində həyatımızı təşkil edə biləcəyimiz sərbəst və təhlükəsiz bölgələr tapmalı, vəziyyəti nəzarətdə saxlamalıyıq” deyərək Paşinyan qeyd edib.\nOnun sözlərinə görə, bütün dünyada koronavirus əzəmətli şəkildə qeyri-müəyyənliyə səbəb olur. Baş nazir qeyd etdi ki, ən gözlənilməz məlumatlar, məsələn, dünyanın ən inkişaf etmiş ölkələrindən birində testlərin defisiti varmış\nPaşinyan qeyd edib ki, hökumətin fəaliyyəti iki hissəyə bölünməlidir: komendant fəaliyyəti hansı ki, operativ məsələləri nizamlayacaq,və dağılmanın qarşısını almaq üçün anti-böhran tədbirlərinin hazırlanmasıdır.\nXatırladaq ki, martın 16-dan aprelin 14-dək Ermənistanda fövqəladə vəziyyət elan edilmişdir. Bütün təhsil müəssisələri və mədəniyyət mərkəzləri bağlandı, bütün sosial tədbirlər ləğv edildi.\nMartın 23-də parlament təcrid tələblərinin pozulmasını cəzalandıran qanun layihəsini qəbul etdi.Bu günə qədər Ermənistanda 194 koronavirus infeksiyası qeydə alınıb.\nTəcrid olunmalar rejimini pozanlar məsuliyyətə cəlb ediləcəklər.


Koronavirus və rəhmətlik Məşədi Kazım » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n07 Aprel 2020, 20:05 286\nÖmrümüzün elliklə sosial təcrid olunma məqamını virusun üstünə yazsaq da, çox şeyi dərk etdik. Öyrəndik ki, insanlığın azala-azala getdiyi məqama gəlib çatırıq. Bildik ki, bir-birimizi qucaqlayıb öpməklə, qarşımızdakını elə də çox sevməmişik. Sadəcə, bunu ona "göstərmək”lə məşğul olmuşuq. Ağzımız açıq olanda (maskasız halda) çox zaman söylədiklərimizin fərqinə varmamışıq. Tikanlı sözlər də işlətmişik, rişxəndlə də danışmışıq... Hər birimizin haqqı olduğu müsbət təmayülləri özümüzə qıymamışıq, əlçatımlı etməmişik. Bir sözlə, özümüzü əfv edə bilməmişik.\nYaxşı ki, evdə oturub bunları düşünməyə vaxtımız oldu. Bir tanışım deyir ki, "insanın öz səhvləri üzərində öyrənməsi tamamilə yanlış bir şeymiş. Məsələn, həyat insana saçını daramağı baş keçəl qalandan, yəni saçları büsbütün töküləndən sonra öyrədir.” Deyilən fikirdə əlbəttə, həqiqət var. Amma nə edəsən ki? Bundan artığı da əlimizdən gəlməyib. Belə çıxır ki, çoxumuzun həyat təcrübəsi az olub.\nUşaq vaxtı valideynlərimiz, nənə-babalarımız bizi öpüb əzizləyiblər, bağırlarına basıblar. İndi isə baxıb görürük ki, bəs, öpüşmək-zad olmaz, viruslardan qorunmaq üçün arada məsafə saxlamaq lazımdır, özü də nə az, nə çox, elə bir məsafə ki, əlini uzadanda yanında dayanan adama çatmasın.\nBir az ötən zamanlara boylanaq. Deyirlər ki, keçmişdə çobanlar arvadlarını minnətdarlıq hissi ilə öpürmüşlər. Belə ki, onlar mal-heyvana yaxşı baxdıqlarına görə mükafatlandırırmışlar arvadlarını. Folklorda isə öpüşmə qara qüvvələrin qovulması və cadu-pitinin pozulması niyyətinə qulluq edib. Ağlayan, ağrıyan uşağı öpməklə ağrını götürməyin mümkünlüyü də öpüşün "ayağına yazılıb”. Bundan əlavə, qədim inanclara görə, öpüşərkən insanlar bir-birinə müsbət enerji ötürürlər. Zamanında əlin və ayağın öpülməsi də dəbdə olub və bu, tabeçilik və sadiqlik rəmzi kimi qəbul edilib.\nƏyalət yerlərində yaşlı qadının bir qohum uşağını tutub o üzündən, bu üzündən marçamarçla öpməsi uşaq yiyəsinin xoşuna gəlməsə də (heç uşağın özünün də), dillənə bilmirdi. "Hörmətsizlik olar” kimi düşüncələr qarşısındakının xətrinə dəyməməyə əsas verirdi. Bəzi gənc valideynlər heç öz ata-anasının da nəvəsini - onun övladını – öpməsindən xoşlanmırdılar. Amma təbii ki, etiraz yersiz umu-küsüyə səbəb olacaqdı. Artıq qocalmağa başlamış valideynlər balalarını yoluxmaq üçün "o boyda yolu gəldiklərinə” peşman olacaqdılar. Gənc qızlar da bir-birini görərkən, öpüşməyi sevirlər. Amma bu ənənə yeniyetmə oğlanlar arasında daha geniş yayılmışdı. İki saat bundan əvvəl görüşüb ayrılan gənclər yenidən rastlaşdıqda qucaqlaşıb "Xoş gördük, BRAT...”, - deyə öpüşürdülər. Hətta metroya minərkən və iki-üç stansiyalıq yolu bir yerdə getdikdən sonra da öpüşüb ayrılmaq mütləqləşmişdi. Öpüşmək elə geniş əhatəli olmuşdu ki, qohumluqları olmayan qadın və kişilər də yüngülvari öpüşürdülər. Yeri gəlmişkən, bu hallar elə Qərbin özünün ənənəsi idi və məşhur Braziliya seriallarından sonra dəbə düşmüşdü.\nYaxın keçmişin öpüşmə halları haqda saatlarla danışmaq olar. Amma pandemiya gəlib bütün bu davranışlara öz nöqtəsini qoydu. Yaxşı da elədi! Bundan sonra virus daşıyıcısı olub-olmamasından asılı olmayaraq, hər kəsin öpüşə münasibəti dəyişdi. Demək ki, sevgi, hörmət heç dodağını irəli uzatmadan da göstərilə bilər və ən yaxşısı da elə budur! Necə deyərlər, virus var, vəssalam!\nDünyanın yeni düzəninin mühüm atributlarından biri də budur: öpüşmədən, hətta bəzən əl sıxmadan üz-üzə dayanmaq və qınanmamaq. Bu, insanlar arasındakı təbəqəni götürüb onları bir sahədə bərabərləşdirdi: səhhətimi (özümü) səndən çox istəyirəm və bunu anlatmaqda sıxılmıram. Bu, əsl "xətir üçün xəstə yatmaq” idi və canımı bundan xilas etdim!\nAmma insanlar yəqin ki, sosial şəbəkələrdə öpüş işarəsini bildirən "smaylikləri” bir-birlərinə göndərməkdə davam edəcəklər. Yəqin ki, bu zaman onları virus hədələyə bilməyəcək. Həm də bu, "səni görsəydim öpərdim” də demək olmayacaq. Şəkildir də, barmağını üstünə basıb göndərdi, qurtardı getdi.\nBir məsələ isə açıq qalır: bir-birini sevən ər-arvad cütlüklərin nümayişkaranə deyil, sadəcə, öz aləmlərində istifadə etdikləri sevgi jestləri məsələsi. Bu yerdə məşhur "Qaynana” filmində Xalq artisti Nəsibə Zeynalovanın işlətdiyi bir fraza yada düşür; qardaşı oğlunun minnətdarlıq hissi ilə onu öpmək istədiyi məqamda rəhmətlik əri Məşədi Kazımın onunla illərlə necə dolandığını dilinə gətirir. O zaman koronavirus və ya başqa virus olmasa belə, bu, əlbəttə, Məşədi Kazımla Cənnət xalalnın öz işi idi. Və bütün təcrid növlərinə baxmayaraq, bu barədə biz də bir söz deyə bilmərik. Unutmayaq ki, bütün növ viruslar isti, həqiqi, dolğun bir sevgi qarşısında heç nədir...


Kimyaçılar tibbi sığorta ilə bağlı maarifləndirildilər | SUMQAYITXEBER.COM\nSUMQAYITXEBER.COM > SUMQAYIT > Kimyaçılar tibbi sığorta ilə bağlı maarifləndirildilər\nKimyaçılar tibbi sığorta ilə bağlı maarifləndirildilər\nMüəllif: sumqayitxeber.com • Tarix: 21 Fevral 2013 • Baxış sayı: 192 dəfə • Şərh yoxdur\nTweet«Azərikimya» İstehsalat Birliyinin akt zalında könüllü tibbi sığorta ilə bağlı maarifləndirici tədbir keçirilmişdir.\nDiqqətə çatdırılmışdır ki, ötən ildən etibarən kimyaçılara respublikamızın 16 səhiyyə ocağı tibbi xidmət göstərir ki, onlardan da ikisi Sumqayıt şəhərində yerləşir. Müqavilə şərtlərinə görə il ərzində hər bir əməkçinin tibbi xidmətdən istifadə etmək hüququ var. Qeyd edilmişdir ki, ötən il «Azərikimya»nın yüzlərlə əməkçisi respublikanın müxtəlif klinikalarında müayinə və müalicə olunmuşlar. Kimyaçıların 850 nəfəri stasionar müalicə almış, bir çoxları uğurlu cərrahiyyə əməliyyatlarından keçmişlər.\nTədbirdə əməkçilərin səhiyyə ocaqları ilə bağlı sualları cavablandırılmış və qeyd olunmuşdur ki, həftənin bütün günlərində sığorta şirkəti tərəfindən əməkçilərin müraciətləri qəbul olunur, lazım gəldikdə müvafiq tibb müəssisəsi tərəfindən təxirə salınmadan həkim briqadasının ünvana göndərilməsi təmin olunur.


Qonşuluq icması | ibtidai icma dövrü | Kayzen\nİstiləşmə nəticəsində qədim insanların əmək fəaliyyəti daha da genişləndi. Yığıcılıqla məşğul olan qadınlar əkinçiliyi kaşf etdilər. İlk əkinçilik "toxa əkinçiliyi" adlanırdı. İlk əkinçiliyin vətəni Ön Asiya, ilk əkinçilik bitkiləri isə buğda va аrpа olmusdur.\nOx və kamanın ixtirası nəticəsində heyvanların uzaq məsafədən ovlanması asanlaşdı. Daha çox ət ehtiyatı aldı edən insanlar diri tutduqları heyvanları öldürmür və onları əhilləşdirirdilər. İlk dəfə it və sonralar davar əhilləşdirilmişdir. Eneolit döründə atın əhilləşdirilməsi ilə bütün ev heyvan-larının əhilləşdirilmə prosesi başa çatdı.\nErkən Tunc dövründə əkinçilik təsərrüfatında yeni mərhələ başlandı. Toxa əkinçiliyi xış əkinçiliyi ilə əvəz olundu. Xişın tətbiqi insan əməyini yüngülləşdirməklə bərabər onu məhsuldar edirdi. Məhz buna görə də tayfa ağsaqqalları becərilən torpaqları qəbilə üzvləri arasında bərabər böldülər. Beləliklə, əmək alətlərinin təkmil-laşməsi nəticəsində qəbilə icmasının böyük təsərrüfatı ауrı-ayrı ailələr arasında bölündü. İcmanın tərkibi dəyişdi və qonşuluq icması yarandı. Qonşuluq icmasının uzvləri icmaçı kəndlilər adlanırdı. İcmaçı kəndlilər aşağıdakılara sahib idi:\nSəhədən yigilan mahsula


2009 - cu ildə Azərbaycanın fond bazarının canlanacağı gözlənilir\nBiznes və iqtisadiyyat xəbərləri 2 Dekabr 2008 16:46 (UTC+04:00)\nAzərbaycan, Bakı, 02 dekabr/ Trend / "Dövlət Qiymətli Kağızlar (QK) bazarında fəallıq sayəsində, 2008 - ci ilin yekunları üzrə Bakı Fond Birjasında (BFB) birja əqdlərinin dövriyyəsini 9 mlrd. manat səviyyəsində saxlamaq mümkün olacaq", - BFB İdarə Heyətinin sədri Xəyal Abdinov çərşənbə axşamı bildirib.\nOnun sözlərinə görə, Azərbaycanın bank sistemində artım templərinin azalması ölkənin fond bazarının fəaliyyətinə təsir göstərir ki, bu da birja əqdlərinin dövriyyəsini proqnozlaşdırılan səviyyəyədək çatdırmaq imkanlarını azaldır. Bu il üçün proqnozlar 8 - 10 mlrd. manat səviyyəsində müəyyən edilmişdi.\nƏməliyyatların azalması, əsasən, səhmlər və korporativ istiqrazlar bazarında müşahidə olunur ki, bu da dünya prosesləri ilə bağlıdır. Lakin özəl sektorda qiymətli kağızlar üzrə dövriyyənin daralması dövlət sektorunun hesabına kompensasiya edilir.\n"Korporativ istiqrazlar üzrə əqdlərin həcminin azalması obyektiv səbəblərdən baş verir, - BFB rəhbəri bildirib. - Bu qiymətli kağızların əsas alıcıları qismində əcnəbilər çıxış edir. 2008 - ci il ərzində onlar likvidlik problemləri ilə toqquşublar ki, bu da istiqrazlar bazarından spekulyativ pulların çıxarılmasına gətirib".\n[İlin əvvəlində Azərbaycan Milli Bankı ölkə banklarını bazardakı vəziyyətin bütün elementlərinin qiymətləndirməsini nəzərə almaqla, ehtiyatlı siyasət aparmağa çağırıb. O, banklara aktivlər və əməliyyatların artmasınadək institusional platforma yaratmağı məsləhət görüb. Bu gün Azərbaycan bankları, orta hesabla, 150-200 mln. manat aktivləri idarə edirlər və müvafiq olaraq, onların risk-menecmenti, kapitalın adekvatlılığı, korporativ idarəetmə sistemi ən yaxşı standartlara cavab verməlidir, - AMB-də hesab edirlər.]\n"Cari vəziyyətə görə, gələn il üçün birja əqdlərinin həcmlərini, yeni alətlərin tətbiqini proqnozlaşdırmaq çətindir", - Abdinov vurğulayıb.\nLakin Qiymətli Kağızlar üzrə Dövlət Komitəsinin (QKDK) yeni rəhbəri Rüfət Aslanlının fond bazarının inkişafı üzrə dövlətin fəaliyyətinə düzəlişlər barədə sonuncu bəyanatları ilə əlaqədar, gələn il QK bazarından böyük gözləmələr var. QKDK qiymətli kağızlar bazarının inkişafına istiqamətlənmiş islahatlar proqramı və fəaliyyət planını hazırlamağı planlaşdırır.\n"Qarşımızda konkret vəzifələr dayanır. Bir tərəfdən, görünə bilər ki, qlobal maliyyə böhranı Azərbaycanın qiymətli kağızlar bazarının inkişafı üzrə imkanları bir qədər məhdudlaşdırır. Lakin digər tərəfdən, bu bizə bu sahədə islahatların aparılması üçün imkan və əlavə vaxt verir. Biz geniş əhatəli islahatlar proqramını həyata keçirməyi planlaşdırırıq", - Aslanlı qeyd edib.\nDövlət komitəsi, islahatlar proqramının işlənilməsi üçün yalnız ümumilikdə qiymətli kağızlar bazarının deyil, həm də onun müxtəlif aspektlərinin qiymətləndirməsini aparmağı planlaşdırır. Bu, qanunvericilik, infrastruktur, bazar iştirakçılarının hazırlığı, müəssisələrin bazarın fəaliyyətindəki rolunu əhatə edir.\n"Bu qiymətləndirmənin əsasında, bazarda olan problemləri və işlərimizin istiqamətini müəyyən edəcəyik", - QKDK-nin rəhbəri bildirib.\nDövlət Komitəsi həm qiymətli kağızlar bazarı iştirakçıları, həm də potensial sərmayədarlar arasında geniş maarifləndirmə işini aparmağı, QK bazarında alətlərin sayını genişləndirməyi planlaşdırır.\n2007- ci ildə BFB - də bütün alətlər üzrə birja əqdlərinin ümumi dövriyyəsi 5 483,76 mln. manat təşkil edib ki, bu da 2006 - cı ildəki əməliyyatların həcmindən 394,94 faiz çoxdur. 2008 - ci il noyabrın 1-nə olan vəziyyətə görə, birjanın dövriyyəsi 7 356,7 mln. manat təşkil edib ki, bu da 2007- ci ilin müvafiq dövründən 192,77 faiz çoxdur.\nBirjanın rəhbəri Abdinov proqnozlara düzəlişlərin edilməsində zərurət görmür. Bu proqnozlara görə, ilin yekunları üzrə birja mənfəətinin 1 mln. manatı ötəcəyi gözlənilirdi. Ötən illə müqayisədə, birja əməliyyatlarının sayının artmasına baxmayaraq, mənfəət proqnozu əvvəlki səviyyədə proqnozlaşdırılıb. Bu isə, məxaric bəndlərinin genişlənməsi ilə bağlıdır.\nBirjanın səhmdarları fond bazarının inkişafına çəkilən xərcləri artırmağı qərara alıblar.\nBununla yanaşı, hələ ki, birjanın kapitalının (BFB-nin Nizamnamə kapitalı 1,14 mln. manat səviyyəsində formalaşdırılıb) artırılması barədə planlar yoxdur.\nBu il birjanın əsas iş aspektləri arasında aşağıdakılar göstərilib: fond indekslərinin yaradılması, ticarət sisteminin yenilənməsi, Azərbaycanın qiymətli kağızlar bazarına emitentlər və xarici sərmayədarların cəlb edilməsi. Bu günə ölkənin fond bazarında artıq Amerika, ingilis, Rusiya sərmayədarları təmsil olunublar. Bu sərmayədarlar yalnız korporativ istiqraz və səhmlər deyil, həm də dövlət qiymətli kağızlarına vəsait yatırırlar.\n2009 - cu il üçün də bu prioritetlər saxlanılıb. Belə ki, dünya böhranı şəraitində ölkənin fond bazarında xarici sərmayədarların fəallığı azalıb. Qiymətli kağızlar bazarında əməliyyatların artımını stimullaşdırmaq üçün tariflərə yenidən baxmağı planlaşdırılır.\nDekabrın 2 - nə olan cari mübadilə məzənnəsi -- 0,8094 AZN/USD.


Tərtərdə oğurluq edən şəxslər saxlanıldı -\n0\tİyul 23, 2020 7:27 axşam\nTərtər Rayon Polis Şöbəsinin əməkdaşları tərəfindən keçirilmiş tədbirlər nəticəsində cari ilin yanvar və iyul aylarında rayon ərazisində yerləşən mağazalardan və evdən oğurluq edən şəxslər saxlanılıb.\nDaxili İşlər Nazirliyinin Mətbuat Xidmətinin Bərdə regional qrupundan Unikal.org-a verilən məlumata görə, Tərtər RPŞ-nin əməkdaşları tərəfindən keçirilmiş əməliyyat-axtarış tədbirləri nəticəsində qabaqcadan əlbir olan bir qrup şəxs halında rayonun Ağkənd ərazisində yerləşən evlərin birindən oğurluq etməkdə şübhəli bilinən S.Nicati, K.Paşalı və E.Paşazadə saxlanılıb.\nAraşdırmalarla onların 450 manat miqdarında 3 baş qoyun oğurladıqları müəyyən edilib.\nBundan başqa, keçirilmiş digər tədbirlərlə rayonun Evoğlu kəndində yerləşən 2 mağazadan siqaret, kontur və pul oğurlamaqda şübhəli bilinən rayon sakini A.Şahbazlı da saxlanılıb. Saxlanılan şəxslər törətdikləri cinayət əməllərini etiraf ediblər.\nFaktlarla bağlı Tərtər RPŞ-də araşdırmalar davam etdirilir.


asanradio asanradio.az - İqtisadiyyat nazirliyindən XƏBƏRDARLIQ!\nYeni naziri kollektivə Prezidentinin Administrasiyasının rəhbəri Ramiz Mehdiyev təqdim edib\n▪ Yeni naziri kollektivə Prezidentinin Administrasiyasının rəhbəri Ramiz Mehdiyev təqdim edib\nİqtisadiyyat nazirliyindən XƏBƏRDARLIQ!\nMəlum olduğu kimi, 2017-ci ilin may ayında ölkəmizdə IV İslam Həmrəyliyi Oyunları keçiriləcək.\nİqtisadiyyat nazirliyi bildirir ki, Nazirlər Kabinetinin 12 aprel 2017-ci il tarixli Sərəncamına əsasən, IV İslam Həmrəyliyi Oyunlarının keçiriləcəyi idman obyektlərinin, yarış iştirakçılarının və qonaqların yerləşdirildiyi ərazilərdə xüsusi təyinatlı, o cümlədən qəza-bərpa və xilasedici nəqliyyat vasitələrinin hərəkəti istisna olmaqla, istehsal, ticarət, xidmət, tikinti, iaşə, yanacaqdoldurma və s. obyektlərin təchizat işləri, məişət tullantılarının və digər yüklərin daşınması 2017-ci ilin may ayının 5-dən 25-dək saat 22:00-dan 07:00-dək həyata keçirilməlidir.\n17:35 Yeni naziri kollektivə Prezidentinin Administrasiyasının rəhbəri Ramiz Mehdiyev təqdim edib


Elçin Quliyev parlamentdə sabirabadlıların problemini qaldırdı - Unikal.org\nCƏMİYYƏT 16:57 2018-11-14\n"Milli Məclisin müzakirəsinə təqdim olunmuş "Azərbaycan Respublikasının 2019-cu il dövlət büdcəsi haqqında Azərbaycan Respublikasının Qanunu layihəsi büdcənin sabitliyi və uzunmüddətli dayanıqlığının təmin edilməsi məqsədilə yeni büdcə qaydasının tətbiqi, əhalinin məşğulluq səviyyəsinin artırılması və sosial müdafiəsinin gücləndirilməsi tədbirlərinin davam etdirilməsi, ölkənin milli təhlükəsizliyi və müdafiə qabiliyyətinin artırılması, eləcə də xarici və daxili borc öhdəliklərinin tənzimlənməsi baxımından mühüm əhəmiyyət kəsb edir".\nUnikal.org xəbər verir ki, bu barədə Milli Məclisdə büdcə müzakirələri zamanı deputat Elçin Quliyev deyib:\n"Son illər Azərbaycan Respublikasının Prezidenti cənab İlham Əliyevin rəhbərliyi ilə aparılan islahatlar keyfiyyətcə yeni prioritetlərin formalaşmasını sürətləndirib. Azərbaycanda yaradılmış böyük iqtisadi potensial və aparılan məqsədyönlü islahatlar, iqtisadiyyatın şaxələndirilməsi, investisiyaların təşviqi, biznes mühitinin yaxşılaşdırılması, qeyri-neft ixracının stimullaşdırılması, iqtisadi idarəetmənin təkmilləşdirilməsi, şəffaflığın artırılması və digər tədbirlər iqtisadiyyatın davamlı inkişafını təmin edir".\nDeputat bildirib ki, 2019-cu ilin büdcəsi Maliyyə Nazirliyi və digər nazirliklər tərəfindən mükəmməl hazırlanıb və hesablama palatasının rəyi də müsbət dəyərləndirilir:\n"2019-cu ildə büdcə-vergi siyasətinin əsas prioritetini muzdla çalışanların gəlirləri ilə bağlı islahatın həyata keçirilməsi, iqtisadi fəaliyyətin stimullaşdırılması, iş yerlərinin belə desək "kölgədən çıxarılması və müvafiq olaraq ödənilən əmək haqlarının şəffaflaşdırılması, qeyri-neft sektorunun inkişafı və sahibkarlıq fəaliyyətinin dəstəklənməsi məqsədilə kənd təsərrüfatı məhsullarının istehsalçılarına tətbiq olunan vergi güzəştlərinin daha 5 il müddətinə uzadılması, sadələşdirilmiş vergi dərəcəsinin bütün ölkə üzrə eyniləşdirilməsi (2 faiz), əlavə dəyər vergisinə cəlb olunan dövriyyənin tədricən genişləndirilməsi, nağdsız əməliyyatların stimullaşdırılması təşkil edir.\nDövlət büdcəsinin gəlirlərinin 22917,5 mln manat və ya ÜDM-in 28,0 faizi həcmində proqnozlaşdırılması müsbət qiymətləndirir və onun xüsusi çəkisinin artırılması vacib məsələlərdəndir. Bu da 2018-ci ilin büdcəsindən 768 mln manat çoxdur.\nBeynəlxalq maliyyə qurumları tərəfindən növbəti il üçün xam neftin 1 barelinin 60-70 ABŞ dolları ətrafında proqnozlaşdırılması fonunda 2019-cu ilin dövlət büdcəsinin neft gəlirlərinin hesablanmasında orta ixrac qiyməti 60 ABŞ dolları olmaqla nəzərdə tutulması təqdirəlayiqdir.\n2019-cu ilin dövlət büdcəsinin xərcləri 24780,1 milyon manat təşkil edəcəkdir.\n2019-cu ildə dövlət büdcəsinin xərclərində proqram və məqsədli tədbirlər üçün 10314,4 milyon manat vəsait proqnozlaşdırılmışdır ki, bu da 2018-ci illə müqayisədə 2076,9 milyon manat və ya 25,2 faiz çoxdur. Bu xərclərin dövlət büdcəsi xərclərinin 41,6 faizini təşkil etməsi gələcəkdə büdcənin məqsədli proqramlar əsasında tərtib olunması və bununla da şəffaflğın qorunmasına öz müsbət töhfəsini verəcəkdir. Bütün bunlar sözsüz ki, ölkənin əsas iqtisadi hərəkətverici qüvvəsi olan özəl sektorun inkişafını stimullaşdırmaq və onlara yeni istehsal sahələrini qurmaq üçün lazımi şəraiti yaratmaqdır.\nTəmsil etdiyim Sabirabad rayonunda sənaye məhəlləsinin yaradılması rayonun sosial-iqtisadi inkişafında mühüm rol oynamasını xüsusi qeyd etmək istərdim. Hazırda bu istiqamətdə intensiv işlərin aparılmasına görə öz təşəkkürümü bildirirəm. Bundan başqa, rayonun Yastıqobu kəndinin qazlaşdırılması ilə bağlı kənd sakinləri adından cənab Prezident İlham Əliyevə və hökumət üzvlərinə dərin minnətdarlığımı bildirirəm.\nUzun illər fəaliyyət göstərən və dahi şairimiz S. Vurğunun adını daşıyan şəhər 3 nömrəli orta məktəb üçün yeni binanın tikintisi və Sabirabad şəhərinin mərkəzi küçələrinin 14 km-ə yaxın asfalt örtüyünün yararsız hala düşdüyünü nəzərə alaraq, bu işlərin növbəti ilin Dövlət İnvestisiya Proqramına daxil edilməsini seçicilərim adından xahiş edirəm"


Osmanlı tarixinin ən güclü qadın sultanı - ARAŞDIRMA | MANERA.AZ » Manera.Az\nHürrəm Haseki Sultan - Osmanlı dövlətinin 10-cu padşahı Sultan Süleyman Qanuninin nigahlı həyat yoldaşı və sultan II Səlimin anasıdır.\nƏsl adı Aleksandra Anastasiya Lisovska, Avropada tanınan adı Roksolana, ərəb ölkələrində Karima kimi tanınırdı.\nHürrəm Sultanın Osmanlı sarayına gələnə qədərki həyatı haqqında tam məlumat yoxdur. Deyilənə görə, Polşa Krallığına tabe olan Roqatində (Ukrayna) 1504-ci ildə doğulmuşdur. 1520-ci illərdə o, Krım tatarları tərəfindən qaçırılaraq əvvəlcə qul ticarəti mərkəzi olan Krım şəhəri Kaffaya gətirilmiş, buradan isə İstanbula aparılmış və Sultan I Süleymanın hərəminə daxil edilmişdir. XVI-XVII əsr mənbələrinə görə Hürrəm ukraynalı pravoslav keşişinin qızıdır.\nHürrəm Sultan saraya gətirilərkən Qanuninin Manisa valisi ikən birlikdə olduğu Mahidevran (Gülbahar) Sultandan "Mustafa" adlı bir oğlu vardı. Sarayın ən nüfuzlu qadını padşahın anası Ayişə Hafsa Sultan, ikinci dərəcəli nüfuzlu qadın Mahidevran Sultan idi. Hürrəm saraya girdikdən sonra Qanuni ilə əlaqəsindən 1521-ci ildə Şahzadə Mehmet dünyaya gəldi və beləcə Hürrəm Sultan saraydakı ən nüfuzlu üçüncü qadın oldu. İki qadın arasındakı rəqabət bir gün dava-dalaşa çevrilir. Hürrəm Sultan bu davanı müxtəlif intriqalarla lehinə çevirmişdir. Bir çox yazara görə, bu hadisədən sonra gözdən düşən Mahidevran Sultan 1533-cü ildə Manisaya vəliəhd təyin olunmuş oğlu Şahzadə Mustafanın yanına göndərilir və Hürrəm Sultan onun yerini tutur, o, Sultan Süleymanın ilk qanuni arvadı olmuşdur.\nHürrəm Sultanın saraydakı mövqeyi Qanuninin nigahlı həyat yoldaşı olması ilə artdı. Hürrəm Sultan Şahzadə Cihangirin doğumundan sonra Qanuni ilə dəbdəbəli bir toyla evləndi və aralarında rəsmi nigah qıyıldı. Toyun dəqiq tarixi müəyyən olmasa da, təxmini 1534-cü ilin iyul ayında və ya daha tez baş tutmuşdur.\n1534-cü ildə sarayın nüfuzlu xanımlarından hesab edilən Validə Sultanın ölümündən sonra Hürrəmin saraydakı mövqeyi daha da artmış və hərəm rəhbərliyini əlinə almışdır. Hürrəm Sultan Şahzadə Mehmetden sonra Səlim, Bəyazid, Cihangir və Abdulla adlı 4 şahzadə və Mihrimah adlı bir qız uşağı daha dünyaya gətirmişdir. Uşaqlarını böyüdərkən irəlidə oğullarından birinin taxta keçməsi üçün önlərindəki maneələrə qarşı mübarizə aparmışdır.\nOğullarını taxta varis etməyi bacaran Hürrəm Sultan 15 Aprel 1558-ci ildə İstanbulda vəfat etdi. Hürrəm Sultanın zəhərlənərək və ya qadın xəstəliyi nəticəsində öldüyü deyilir. Böyük cənazə mərasimi ilə Süleymaniyyə Camisinin həyətində basdırıldı. Hürrəm Sultanın ölümü sonrası çox kədərlənən yoldaşı Qanuni Sultan Süleyman arvadının vəfatından sonra İranda olan bir şəhərin adını dəyişdirərək şəhərə Hürrəmabad adını vermişdir, şəhərin adı indiki vaxtda da elədir.\nİranlı rejissor Lənkəran teatrında yeni tamaşa hazırlayıb | MANERA.AZ\n"Aydın yol"un bu günkü sayında oxuyacaqsız... | MANERA.AZ\nSultan Mərzilinin şeirində nitq xətası - TƏHLİL | MANERA.AZ


Meyiti tapılmış tələbənin sevgilisinə son mesajı... » Dunyatv.az\nMeyiti tapılmış tələbənin sevgilisinə son mesajı...\nAsim Məmmədov noyabrın 16-da internet klubuna getmək adı ilə evdən çıxıb, qayıtmayıb. O, gedəndə mobil telefonunu evdə qoyub. Telefonunda Asim "Mən belə yaşaya bilmərəm. Məni bağışlayın” qeydini yazıb və yazının fonunda tabut şəkli yerləşdirib. Həmin gün o, "Facebook” şəbəkəsində belə bir status da yazıb: "Qoyun qılım namazımı, sonra kəsin boğazımı”. Asim Məmmədovun yaxınları onun itkin düşməsi ilə əlaqədar Xətai Rayon Polis İdarəsinin 34-cü polis bölməsinə müraciət ediblər.\n"Aşuradan mənə nə?\n"Ümidim yox" dedikdə Varlığım geyindi qara\nBu şeir vəsiyyətimdir səndən başqa məni demək olar ki, heç kim başa düşmür. Bu həyat mənə xoşbəxt olmaq HAQQIMI tanımırsa, bir saniyə belə bu həyatda qalmaq istəmirəm! Gecən xeyrə qalsın, Qaqa. And içirəm ki, heç nə etməyəcəm. Mən ümid edirdim ki, heç olmasa sən mənim qərarımı anlayışla qarşılayacaqsan. Nə isə, boş ver. Sabah görərsən bütün qəzetlər, saytlar vay-şüvən salacaqlar ki "e bu nə dindar idi ki, intihar etdi?!" Amma vecimə də deyil”.\nAsim Məmmədov sevdiyi qıza da məktub yazmışdı: "Tamam. Senden başka cavap beklemiyordum zaten. Bütün bunları sadece olarak seni korkutmak için söyledigimi saniyorsunsa, bu gün akşam ve ya yarin Azeri basinina bak. Azerbaycan'da ünlü birisi sayilmaktayim, bana bişey olursa televiziyonu bilmem, ama gazeteler mutlaka yazacaklar. Kendine iyi bak. Elveda”.\nTarix 30-11-2013, 12:09\nSumqayıt Dövlət Universitetinin tələbəsi intihar edib 06 06 2016\nLənkəranda 26 gün əvvəl itkin düşmüş gəncin meyiti tapılıb 20 05 2016\nBakıda tələbənin Facebook-da ölüm mesajı: "Həmişəlik gedəcəm..."\nBakıda avtomobil yarışına baxmağa gedən qız itkin düşdü\nBakıda 8 yaşlı qız itib\nBaxılıb: 113 | Şərhlər: 0 | Müəllif: dunyatv\nBaxılıb: 115 | Şərhlər: 0 | Müəllif: dunyatv\nBaxılıb: 117 | Şərhlər: 0 | Müəllif: dunyatv\nBaxılıb: 116 | Şərhlər: 0 | Müəllif: dunyatv\nBaxılıb: 118 | Şərhlər: 0 | Müəllif: dunyatv


Ayaz Salayevin 60 yaşına | Vahid Qazinin bloqu\n← “Ədalət”in 30 yaşına\nYaltaqlıq istedadı →\nTarix: Avqust 1, 2020 Müəllif: Vahid Qazi\nAyaz Salayevin sanki Azərbaycan xalqı ilə tale oxşarlığı var. Mühitsizlik ucbatından öz potensialını realizə edə bilməmək baxımdan deyirəm. Həm də işinini (missiyasını) yarımçıq qoymaq mərəzini qəsd edirəm.”Yarımçıqlıq mərəzi”yazısında bir xalq kimi xarakterimizin ”sonacan getməmək” cəhətindən yazanda nümunə kimi Ayaz Salayevi də göstərmişdim.\nBöyük meydanlar bir qırağa, bəzən kiçik bir səhnə, özünürealizə imkanı üçün balaca bir mühit-nəfəslik də fenomenlər yetişdirir. Yaxud əksinə, boğucu mühit istedadlı insanları da, xalqları da qəfəsdə tutur.\n23 yaşında ”Retro” kimi proqramla şüurlara təsir etməyi bacaran Salayev 60 yaşında özünü necə hissi edir görən?! Özünü realizə etmək baxımdan soruşardım bunu.\nHələ 2006-cı ildə ”III Sektor” demokratiya jurnalı üçün ondan müsahibə götürmüşdük. “Sizcə, azərbaycanlılar nəyin vurğunudur?” sualıma belə cavab vermişdi: “Bu gün Azərbaycanda qədim dövrün bütpərəst şüuru özünü çox qabarıq şəkildə büruzə verir. Biz indi bütpərəst bir cəmiyyətdə yaşayırıq və bu da, yəqin ki, sovet dövrünün mirasıdır. Bütün xalqlarda mədəniyyət çox nazik bir qatdır və onun altında vəhşi bir şüur yatır. Azərbaycanda mədəniyyət qatı 70 il ərzində məhv edilib, indi bu vəhşi şüur üzə çıxıb və yaşamaq uğrunda mübarizə müstəvisində özünü çox qabarıq şəkildə biruzə verir”.\nO söhbətdən 15 il keçib, görən indi “O vəhşi şüur bizi haralara apardı?” deyib soruşsam, necə cavab verərdi?!\nRüstəm İbrahimbəyovu guya sıradan çıxarmaq üçün ortaya atılan alternativ Kinomatoqrafçılar birliyi avantürasına gedəndə onu qınamışdım. Son illər bəzi fikirlərini bölüşməsəm də, hətta bir neçə yazıda adına tənqidi sözlər yazsam da, bilirəm köhnə dost kimi məndən inciməz. Dostluğun baş şərtidə odur ki, ən sərt sözü belə sevgiylə deyərsən. Məndə də məhz bu cür olub.\nHəm də böyük ürəklərdə xırda duyğular olmur, axı!\nBu gün Ayaz Salayevin 60 yaşı tamam olur! Onun 1980-ci illərdə “Retro” proqramında, 90-cı illərdə dost məclislərində elədiyi söhbətləri, hətta toyumda mikrafona söylədiklərini xoş xatirə kimi yada salır, təbrik edirəm. Demək istəyirəm ki, missiyasını başa çatdırmağa – ömrün ən gözəl filmini çəkməyə onun potensialının hələ də qaldığına inanıram və gözləyirəm!\nYubiley yaşın mübarək, Ayaz Salayev!\n1 avqust, 2020\nDərc olundu: moderator.az, bizimyol.info, qaynarinfo.az, modern.az, adalet.az, novator.az, pressklub.tv,\nBu yazı Gündəm yazıları, Kultura, Məqalələr içində dərc edildi və Ayaz Salayev, Retro, yubiley olaraq etiketləndi. Daimi bağlantını seçilmişlərinizə əlavə edin.


Yalançı radikallar üçün yeni mentor - Müxalifəti söyən Əli İnsanov "ağsaqqallığa" başladı | Report.az\nYalançı radikallar üçün yeni mentor - Müxalifəti söyən Əli İnsanov "ağsaqqallığa" başladı\nYalançı radikallar üçün yeni mentor - Müxalifəti söyən Əli İnsanov "ağsaqqallığa" başladı Noyabrın 5-də Müsavat Partiyasının qərargahında siyasi partiya liderlərinin və siyasətçilərin iştirakı ilə dəyirmi masa keçirilməsi cəmiyyət tərəfindən birmənalı qarşılanmadı. Belə ki, Müsavat Partiyasının başqanı Arif Hacılı, Müsavat Partiyasının sabiq b\n6 Noyabr , 2019 16:29\nNoyabrın 5-də Müsavat Partiyasının qərargahında siyasi partiya liderlərinin və siyasətçilərin iştirakı ilə dəyirmi masa keçirilməsi cəmiyyət tərəfindən birmənalı qarşılanmadı. Belə ki, Müsavat Partiyasının başqanı Arif Hacılı, Müsavat Partiyasının sabiq başqanı İsa Qəmbər, AXCP sədri Əli Kərimli, “Turan” İnformasiya Agentliyinin rəhbəri Mehman Əliyev, Azərbaycan Xalq Partiyasının sədri Pənah Hüseyn və sabiq səfir Hikmət Hacızadənin iştirak etdiyi tədbirdə keçmiş səhiyyə naziri 73 yaşlı Əli İnsanovun olmasını cəmiyyət qəbul etmədi.\nYəqin elə cəmiyyətin qəbul etməməsi səbəbindəndir ki, dərhal sosial şəbəkə istifadəçiləri dəyirmi masa ilə bağlı müxtəlif kapslar və videoroliklər hazırlayaraq yaydı. Həmin kaps və videolarda dəyirmi masaya yığışanları gah bir-birilə hesablaşmağa yığılan “vorzakon“lara, gah da “Kurtlar vadisi” serialının obrazlarına bənzədirdi…\nMüxalifət İnsanovu özünə müəllim seçib\nÖzü də dəyirmi masada Əli İnsanov görün harda oturmuşdu: sağında Arif Hacılı, solunda İsa Qəmbər. A.Hacılının da hər iki böyründə Əli oturmuşdu: sağında Kərimli, solunda İnsanov.\nNəzərə alsaq ki, A.Hacılı hələ belə bir tədbirin keçiriləcəyi barədə anonsu verərkən İnsanovun adını birinci yazmışdı, deməli İnsanovu öz böyründə oturtması da təsadüfi deyildi. Sanki müxalifət Əli İnsanovu özü üçün mentor, müəllim, ağsaqqal seçib.\nHalbuki bu adam həbsə düşənə qədər müxalifəti söyür, təhqir edir, İsa Qəmbəri “genetik xəstə” adlandırırdı.\nHər fürsətdə mətbuat nümayəndələrini də təhqir edirdi. Müsavat Partiyasının qərargahında keçirilən toplantıdan sonra açıqlama verəkən də İnsanov az qalmışdı mətbuat nümayəndələrinə hücum etsin. Sabiq nazir jurnalistlərin suallarına gah “düz deyirlər”, gah “bu barədə danışmışam” kimi cavablar verir, gah da mətbuat nümayəndələrinin sözlərini eşitməzliyə vururdu.\nMeydana gəlsin, gəlməsin?\nƏli İnsanovun dəyirmi masa faciəsinə qədər radikal müxalifətin ən biabırçı hadisəsi oktyabrın 31-də baş vermişdi. Həmin gün Əli Kərimli biçarə görkəmdə canlı yayıma çıxaraq “mitinqi təxirə salırıq” demişdi. Həmin günə qədər “biz meydana gəlirik, siz də gəlin” deyən Kərimli qəfildən 180 dərəcə dönmüş və müxtəlif bəhanələr gətirərək aksiyanın ləğvini elan etmişdi.\nBu cür liderlərə xalq necə inana bilər? Əlbəttə, inanmır. Xalq gözəl bilir. İndi AXCP, Milli Şura, Müsavat Partiyası kimi təşkilatların azsaylı sıravi üzvlərinin də hipnozdan ayılmaq vaxtıdır.\nP.S. Bu gün Müsavat başqanlığına sabiq namizəd Yadigar Sadıqlı "facebook"da Ə.İnsanovun partiya qərargahında çəkilmiş maraqlı bir fotosunu paylaşmışdı. Fotoda İnsanov Azərbaycan Xalq Cümhuriyyətinin banisi Məhəmməd Əmin Rəsulzadənin divardakı şəkli fonunda durmuşdu. Əlbəttə bu, bir müsavatçının həmin dəyirmi masaya ironiyası idi. Doğrudan da, çox ironik bir durumdur...


Müstəqil Azərbaycan Heydər Əliyevin həyat amalının təntənəsidir » Xeberdar.net\nMüstəqil Azərbaycan Heydər Əliyevin həyat amalının təntənəsidir\n1993-cü il iyunun 15-i Azərbaycan tarixinə Milli Qurtuluş Günü kimi daxil olub və dövlətçiliyimiz yox olmaq təhlükəsindən xilas edilib. Xalqın təkidli tələbi ilə ikinci dəfə hakimiyyətə qayıdan Ümummilli Lider Heydər Əliyev iyunun 15-də Azərbaycan Ali Sovetinin sədri seçildi. Ulu Öndər böyük risklərə baxmayaraq, xalqın qurtuluşu missiyasını cəsarətlə öz üzərinə götürdü. Bununla da ölkədə uzun illər davam edən gərginlik və qarşıdurma səngidi, respublikamız vətəndaş müharibəsindən və parçalanma təhlükəsindən xilas oldu. Bu mühüm tarixi gün xalqımızın yaddaşına Milli Qurtuluş Günü kimi həkk olundu və 1997-ci ildən etibarən parlamentin qərarı ilə rəsmi bayram kimi qeyd edilməyə başlandı.\nMilli Məclisin 1993-cü il iyunun 15-də keçirilən iclasındakı çıxışında Ulu Öndər Azərbaycan dövlətçiliyinin gələcək inkişaf strategiyasını elan etdi və sonrakı illərdə onu həyata keçirdi. Əgər müstəqilliyi qazanmaq ilkin şərt idisə, ikinci vacib məsələ onu qoruyub inkişaf etdirmək idi. Bu, Ümummilli Liderin iradəsi sayəsində reallığa çevrildi. Heydər Əliyev milli dövlətçiliyimizin konsepsiyasını yaratdı.\nUlu öndər Heydər Əliyevin həyata keçirdiyi təxirəsalınmaz sosial-iqtisadi, siyasi və mənəvi tədbirlərin nəticəsi kimi, bir tərəfdən Milli Ordunun formalaşdırılması, Azərbaycanın milli mənafelərini qorumağa qadir olan nizami silahlı qüvvələrin yaradılması, torpaqlarımızın müdafiə olunması ilə bağlı mühüm addımlar atılmağa başlandı, digər tərəfdən, bütün siyasi və diplomatik vasitələrin işə salınması ilə 1994-cü ilin may ayında həyati əhəmiyyət kəsb edən atəşkəs əldə edildi. Atəşkəsin həyati əhəmiyyəti onda idi ki, məhz bu müqavilədən sonra ölkəmizin dünya birliyinə inteqrasiyası sürətləndi, öz iqtisadi potensialından səmərəli istifadə edərək dünya bazarına daxil olmağa şərait yaradan beynəlxalq müqavilələr, razılaşmalar və s. əldə edildi. Ölkə daxilində yaranmış nisbi sabitlikdən, həmçinin beynəlxalq aləmdə Azərbaycana münasibətdə artan inam və maraqdan istifadə edərək 1994-cü ilin sentyabrında “Əsrin müqaviləsi”nin imzalanması və onun gerçəkləşdirilməsi də məhz ulu öndər Heydər Əliyev tərəfindən işlənib hazırlanan və müstəqil Azərbaycanın iqtisadi inkişaf konsepsiyasının əsasını təşkil edən neft strategiyasının həyata keçirilməsinin parlaq təzahürüdür. Heydər Əliyevin rəhbərliyi ilə respublikamız qədim İpək Yolunun bərpası, Bakı-Tbilisi-Ceyhan, Bakı-Tbilisi-Ərzurum neft və qaz xətlərinin çəkilişi kimi qlobal layihələrin fəal iştirakçısına və təşəbbüskarına çevrildi. Heydər Əliyevin yenilməz iradəsi, uzaqgörənliyi, fədakarlığı onu bütün dünya azərbaycanlılarının lideri edib, ömür yolu doğma Vətənə xidmət nümunəsinə çevrilib.\nBütün şüurlu həyatını canından artıq sevdiyi xalqına, ölkəsinə həsr etmiş bu müdrik siyasi və dövlət xadimi tariximizdə müstəqilliyimizin memarı və qurucusu kimi yer tutub. Heydər Əliyev fenomeninə məxsus iti zəka, müdriklik, uzaqgörənlik və əzmkarlıq ona əvəzsiz ümummilli lider mövqeyi qazandırıb. Çoxşaxəli və zəngin fəaliyyəti, misilsiz insani keyfiyyətləri sayəsində o, zəmanəmizin əbədiyaşar dahisinə çevrilib. Azərbaycan xalqı haqlı olaraq Heydər Əliyev irsini müstəqilliyinin təminatçısı kimi qəbul edir. Qədirbilən xalqımız böyük xilaskarının xidmətlərini unutmur və 15 İyun - Milli Qurtuluş Gününü hər il yüksək əhval-ruhiyyə ilə qeyd edir.\nSalyan rayon Qardili kənd tam orta məktəbin direktoru\nHeydər Əliyev şəxsiyyəti müasir Azərbaycanın dövlətçilik tarixində ən parlaq simadır